Россиянинг “Альфа-Банк” банки Ўзбекистоннинг “Асака” банки учун кредит ажратди — Review.uz\nРоссиянинг “Альфа-Банк” банки Ўзбекистоннинг “Асака” банки учун 12 ва 18 ойлик траншлар шаклида кредит ажратди.\nРоссиянинг “Альфа-Банк” банки Ўзбекистоннинг “Асака” банки учун 100 миллион евро миқдорида синдикатлаштирилган кредит ажратди. Бу ҳақда Россия банки матбуот хизмати хабар қилган.\nМаблағлар 12 ва 18 ойлик траншлар шаклида берилган. Инвесторлар томонидан талаб қарз олувчининг қарзга бўлган эҳтиёжидан сезиларли даражада ошади ва 135 миллион еврога этади.\n“Жалб қилинган маблағлар “Асака” банкига кредит портфелини ошириш, юқори сифатли чакана молиявий хизматларни оммалаштириш, кичик бизнес ва хусусий тадбиркорликни қўллаб-қувватлаш, Ўзбекистон иқтисодиётининг стратегик соҳаларини ривожлантиришга ёрдам беради. Битим янги қарз олиш учун имкониятларни очиб беради”, дейди "Асака" банки раиси ўринбосари Бобохон Абдуллаев.


Инқироз кунларда ўзига ёрдам бериш — Dilkashradio.com\n«Ташвишли кунда ожиз бўлганнинг кучи камдир» (Маталлар 24:10).\nАссалому алайкум. Биз аёллар ҳар ойнинг маълум кунларида ўзимизни ҳар доимгидан бошқача тутамиз. Бу кунларда фарзандларимиз ҳам аввалгидан бироз кўпроқ шўхлик қилаётгандай, бошлиғимиз ўта талабчан бўлаётгандай, қариндош – уруғларимиз бизни тушунмаётгандай бўлиб туюлади. Арзимас кичик бир нарса ҳам жиғимизга тегади. Аслида улар ўзгаргани йўқ-биз ўзгардик. Қайси кунлар ҳақида гап кетаётганини тушунаётгандирсиз? Бу кунлар яқинлашган сари биз йиғлоқи, инжиқ, нозиктаъб, сабрсиз, бақироқ, аччиқ тил ва ниҳоят нолийдиган бўлиб қоламиз. Баъзилар эса бу кунларда ўта камгап, ва йиғлоқи бўлиб қоладилар.\nЭнг қизиқ томони биз бу кунларда юрагимизда нима борлигини кўрсатамиз. Қачон одамлар ҳақиқий ўзлигини намоён қилишларини биласизми? Ташвишли кунларда. Биз аёллар ҳам сиқилганимизда, кучли ва кучсиз томонларимиз яққол кўзга ташланади.\nБундай кунларда имонимиз қай аҳволда бўлади? Сулаймон пайғамбар шундай деган эди: «Ҳатто ёш болани ҳам хулқидан, тўғри ё поклигини ишларидан билса бўлади» (Матал 20:11). Нафақат аёллар ҳаммани ташвишли ёки қийин кунларда қилаётган ҳатти-ҳаракатидан кимлигини билиб олиш мумкин. Сув инсонни акс эттиргани каби юраги ҳам унинг кўзгусидир. Худо юрагимизда нималар кечаётганини билади. Исо Масиҳни ҳеч ким алдаёлмаган.\nУ инсонлар юрагида нима борлигини биларди. У шундай деган эди: «Бироқ оғиздан чиқадиган нарсалар эса юракдан чиқади. Ана шулар инсонни ҳаром қилади.» (Мат 15:18). Тилимиз юрагимизда борини ошкор қилиб қўяди. Ҳаворий Петр ўзининг биринчи мактубида шундай сўзларни ишлатган: «яширин қалбингиздаги». Худонинг кўзлари доимо бизнинг ўша ички яширин қалбимизда бўлади. Нафақат ой кўриш кунларида балки бошқа кунларда ҳам ўзингизни бошқара олмаяпсизми? Худо сизни ўша яширин қалбингиздан бошлаб ўзгаритиришга қодир. Фақат У бизга биз истагандек янги юрак бера олади. Худо Езекиэл пайғамбар орқали шундай деган эди: «Мен сизларга янги юрак бераман, янги руҳ соламан ичингизга. Жисмингиздаги тош юракни олиб ташлаб, ўрнига Худо истаган юракни қўяман» (Езекиел 36:26).\nКиши хурсанд бўлмаган пайтда ўзини хурсанд кўрсатиш, ахмоқлик. Ҳаммамизда ҳам сиқилган пайтларимиз бўлади, кайфиятимиз бўлмайди, ҳаётга бўлган умидимиз камаяди. Аммо бу нарсаларга эътибор қилманг. Ҳеч нарса ёқмаётганлиги учун ҳаётни тўхтатиб, одамларни ўзимиздан узоқлаштириб қўёлмаймиз. Ҳаёт давом этади. Ой кўриш пайтида танамизда қандай ўзгаришлар кетаётган бўлса, кетаверсин. Биз фақат мана шу кунларда ўзимизнинг заифликларимизни кўриб, Худодан куч топиб яшашимиз керак. Шундай кунларда фақат ўз-ўзингизга эслатиб қўйинг: «Ҳаётимда ҳеч нарса ўзгаргани йўқ, фақат организмимда гормонлар ишлаяпти. Ҳаммаси ўтиб кетади». Кейин эса Худони маҳкам ушлаб, Унинг қудрати ва марҳамати билан тўғри йўлда давом этаверинг.\nАзиз аёллар ҳаёт тўғрисида кўпроқ билишни истасангиз, бизнинг www.najot.com ва dilkash@najot.com сайтимиз доимо сизни кўришдан мамнун.\nХудога ишонмайдиган эрга бўйсуниш\nМуқаддас Каломдаги жасур аёллар


Нафас олиш гигиенаси\nНафас олиш жараёни туфайли организм атрофдаги муҳитдан кислородни олиб, карбонат ангидрид гази ва сув буғларини ташқарига чиқариб туради, яъни организм билан унинг атрофидаги муҳит ўртасида газлар алмашиниб туради.\nОдам организмида содир бўладиган оксидланиш жараёнлариниг асосий қисми кислород иштирокида юзага келади. Шунинг учун ҳаётнинг давомийлиги, организмга доимо кислород кириб туриши билан боғлиқдир. Парчаланиш жараёнларининг маҳсулоти карбонат ангидриддир, у жараёнларнинг давом этиши учун ташқарига чиқиб туриши шарт. Ана шу жараённи нафас олиш органлари юзага келтиради. Кислородни ўпкадан тўқималарга, карбонат ангидридни тўқималардан ўпкага қон ташиб беради.\nШундай қилиб, организмда газлар алмашинуви учта жараёндан иборат:\nТашқи нафас ёки ўпка нафаси – организм билан теварак муҳит\nўртасида ўпка орқали газлар алмашинуви;\nИчки нафас ёки тўқималар нафаси – ҳужайраларда рўй берадиган\nжараёнларни ўз ичига олади;\nҚоннинг газларни ташиши, яъни қон орқали ўпкада тўқималарга\nкислород ва тўқималардан ўпкага карбонат ангидрид етказиб берилиши.\nНерв тўқимаси организмда кислород етишмовчилигига ҳаммадан сезгир тўқима ҳисобланади. Бу тўқима оқсидланиш-қайтарилиш жараёнларининг бузилишига бошқалардан кўра эртароқ реакция кўрсатади.\nНафас олиш органларининг аҳамияти яна шундаки, бу органлар ҳидларни идрок этишда ва товушларни талаффуз қилишда иштирок этади.\nОдам ҳавода карбонат ангидрид миқдори 2-3% гача ортишига чидай олади. Агар у 4-5% га этса, юрак қисқариши тезлашади, боши оғрийди, одам қусади, ҳушидан кетиши мумкин. Ҳаводаги сув буғи миқдори ташқи муҳит ҳароратига боғлиқ.\nНафас олиш органларига бурун бўшлиғи, бурун-ҳалқум, ҳиқилдоқ, трахея, бронхлар, ўпкалар киради.\nНафас олиш органларининг организмдаги жойлашуви\nБурун бўшлиғи. Кичик ёшдаги ўқувчининг бурни анча кичкина бўлади. Тахминан 5 ёшга борганда бурун кўтармаси йўқолиб кетади, 10-14 ёшдан бошлаб эса бурун орқасининг пешона суягига ўтиш чегарасида эгарсимон қаншар шаклланади. Бурун тешиклари бурун бўшлиғига кирадиган йўл бўлса, бурун бўшлиғидан чиқиш йўллари хоналардир. Улар катталардагига қараганда кичикроқ бўлади. Бурун бўшлиғининг шиллиқ пардаси тагидаги қатламда бир талай қон томирлар борлиги учун пушти рангда бўлади. Буруннинг қўшимча бўшлиқлари ва бурун кўз ёши каналининг тешиклари шунга очилади.\nБурун-ҳалқум. Бурун-ҳалқум оғиз ва бурун бўшлиғининг орқасида, лекин асосий суяк ва юқори бўйин умуртқаларининг олдида жойлашган. Бурун-ҳалқумда бодомча безлари ҳалқаси бор. Бодомча безлари болаларда ҳаётининг иккинчи йилида анча тез ривожланади. 4 ёшга келганда эса ҳаммадан кўп ривожланиб олади. Бурун-ҳалқум бўшлиғида аденоидлар деган ном билан аталадиган безсимон тўқима тузилмаси ҳам бор. Баъзи болаларда булар жуда катта бўлади ва бурун билан нафас олишга халақит беради. Бундай болаларни операция қилиб даволаш керак.\nҲиқилдоқ. Бурун-ҳалқум пастга қараб давом этиб, ҳиқилдоққа айланади. Унинг асоси болаларда бирмунча юқори туради ва бир-бирига бириккан ҳаракатчан, тоғайлардан иборат бўлади. Шу тоғайларнинг энг каттаси қалқонсимон тоғайлардир. Қалқонсимон тоғайлардан юқорида кекирдак (эпиглоттис) ва чўмичсимон тоғай, пастда эса узуксимон тоғай ётади. Ҳиқилдоқ ички томонидан шиллиқ парда билан қопланган, шу парда юзида юқори бўлимида иккита бурма кўриниб туради. Булар товуш бойламларидир. Уларнинг орасида чин ва сохта бойламлар тафовут қилинади. Ҳиқилдоқда товушлар пайдо бўлиш механизми одатдагича нафас олиб турганда товуш бойламлари бўшашган бўлади.\nТрахея. Трахея бўйиннинг олдинги юзасида жойлашган бўлиб, ҳиқилдоқнинг пастга қараб йўналган давоми ҳисобланади. Унинг пастки учи 5-6 кўкрак умуртқаси думига келиб иккита бронхга бўлинади. Трахея туташмаган тоғай ҳалқаларидан ташкил топган. Трахея ички томондан нозик шиллиқ парда билан қопланган. Унинг йўли шу қадар торки, шиллиқ пардаси яллиғланганда ёки трахеяга ёт жисмлар тушиб қолганда нафаснинг қийинлашиб қолишига сабаб бўлади. Трахеянинг юқори бўлимига ва қисман ҳиқилдоққа қалқонсимон без тақалиб туради.\nБронхлар. Бронхларнинг иккаласидан ўнг томондагиси гўё трахеянинг давоми бўлса, чап томондагиси ўткир бурчак остида чиқади, ўнг бронх иккинчисидан калтароқ бўлади. Ёт жисмлар кўпроқ ўнг бронхга тушиб қолади. Кичик ёшдаги ўқувчиларнинг бронхлари тор, тоғайлари юмшоқ, мускул ва эластик толалари анча суст ривожланган бўлади. Бронхларни қоплаб турадиган шиллиқ парда қон билан мўл-кўл таъминланади-ю, лекин бирмунча қуруқ бўлади.\nЎпка. Ўнг ва чап ўпка кўкрак қафасининг тегишли ярмида туради. Ҳар бир ўпка конусга ўхшаган бўлиб, устки қисми учи, пастки қисми эса асоси деб аталади. Болалар ўпкасининг ривожланиши миқдор ва сифат кўрсаткичлари билан ҳарактерланади. Алвеолалар ҳажми ортиб боради, тоғайсиз бронхлар ўсади. Бу болаларнинг нафаси ва газлар алмашинуви ҳолатига таъсир қилмасдан қолмайди. Охирги бронхиолалар кенгайиб, алвеоляр йўлларга айланади, бу йўлларнинг деворларида нафас эпителийсидан ташкил топган пуфакчалар ёки алвеолалар кўринишида дўмбаймалар бўлади. Алвеолаларнинг сиғими, ўпканинг нафасда иштирок этадиган юзаси ҳам аста-секин катталашиб боради. Ўпка ўқувчи 14 ёшга тўлганда ҳажми 10 баробардан кўра зиёдроқ катталашади.\n2. Нафас олиш системасининг хусусиятлари.\nНафас акти. Нафас олиш ва нафас чиқаришнинг бир маромда алмашиниб туриши нафас акти деб аталади. Осойишта нафас олган пайтда ташқи қовурғалараро мускуллар, диафрагма ва кўкрак қафасини кенгайтирадиган бошқа нафас мускуллари қисқаради, шунинг натижасида плевра ичидаги босим пасайиб, ўпканинг кенгайиши учун шароит юзага келади. Шу вақтда атмосфера ҳавоси ҳаво ўтказувчи йўллардан бемалол кириб, алвеолаларни тўлдиради. Нафас олиш нафас чиқариш билан алмашинади, бунда нафас олишни таъминлаб берган мускуллар бўшашади, уларнинг антогонистлари эса қисқара бошлайди. Уларнинг ҳаммаси бир бўлиб кўкрак қафаси ҳажмини анча камайтиради. Алвеолалар ва нафас йўлларидан атрофдаги бўшлиққа ҳаво чиқиб кетиши шунга боғлиқ.\nНафас олиш тезлиги. Кўкрак қафаси нафас олиш ҳаракатларининг бир минутдаги сони нафас тезлиги деб аталади. Бола нечоғли ёш бўлса, шунча тез нафас олади. Нафас тезлиги аста-секин катталар нормасига яқинлашиб боради. Аёлларда нафас тезлиги минутига 18 бўлса, эркакларда 16 та. Ўғил болалар 8 яшарлик пайтида қиз болаларга қараганда тез-тез нафас олади. 10 ёшдан кейингина қизларнинг нафас олиши тезлашади. Машқ қилмаган одамда нафас тезлиги ортгандагина организмга келадиган кислород кўпайиши мумкин. Тез-тез нафас олинганда алмаштириладиган ҳаво миқдори шу қадар камайиб қоладики, одам нафаси қайтиб ҳансирай бошлайди. Болаларда кислородга ёлчимаслик нафас олиш тезлигининг кўпайишига сабаб бўлади.\nНафас чуқурлиги. Ҳар сафар ҳотиржам нафас олганда ўпкага кирадиган ва нафас чиқарганда ундан чиқадиган ҳаво ҳажмига нафас ҳажми деб айтилади. Нафас ҳажмининг миқдори нафас чуқурлигини белгилаб беради. Боланинг ёши улғайган сайин нафас чуқурлиги ортиб боради.\nМинутлик ҳажм. Минутлик ҳажм ёки минутлик ўпка вентиляцияси деб 1 минутда нафас олинадиган ҳаво миқдорига айтилади. Бу ҳажм 1 минутдаги нафас ҳаракатлари сонига кўпайтирилган нафас ҳажмига тенг. Минутлик ҳажм боланинг ёши, жинси, мускул иши ва бошқа сабабларга қараб ўзгаради. Қиз болаларда нафас чуқурлиги ва ўпка вентиляциясининг камроқ бўлишига сабаб шуки, уларда нафаснинг кўкрак типи қарор топиб боради. Ўғил болаларда 6 ёшдан бошлаб минутлик ҳажм қиз болалардагига қараганда 100-400 мл. каттароқ бўлади. Болаларда минутлик нафас ҳажмининг ўртача миқдори аста-секин ортиб боради.\nЎпканинг ҳаётий сиғими. Ўпканинг ҳаётий сиғими деб, олдин чуқур нафас олиб туриб, кейин нафасдан чиқариш мумкин бўлган ҳаво миқдорига айтилади. Бу бир марта нафас олганда ўпкага тўлдириш мумкин бўлган энг кўп ҳаво ҳажмидир. Уни спирометр деб аталадиган асбоб ёрдамида ўлчаса бўлади. Турли ёш ва жинсдаги болаларда ўпканинг ҳаётий сиғими ҳар хил бўлади. Жисмоний иш, спорт машғулотлари натижасида ўпканинг ҳаётий сиғими ортади. Жисмоний нагрузка нечалик катта бўлса, нафас функцияси шунча кўп ўзгаради, нафас тезлиги ва чуқурлиги, ўпка вентиляцияси ортади. Бола тинч ҳолатда бўлганда ўпка ҳаётий сиғимининг фақат бир қисмидан фойдаланади. Қолган резерв кислородга эҳтиёж туғилганда сарфланиши мумкин. Ўпканинг ҳаётий сиғимини ошириш учун жисмоний машқлар, эрталабки бадантарбия, югуриш, чанғи учиш, эшкак эшиш ва куч етадиган жисмоний меҳнат билан шуғулланиш тавсия этилади. Ҳаётий сиғим билан қолдиқ ҳаво йиғиндиси ўпкадаги умумий ҳаво миқдорини ташкил этади. Нафас системаси яхши машқ қилдирилган болалар жисмоний нагрузкаларга яхши бардош берибгина қолмай, балки касалликларни, хусусан, нафас, юрак ва қон-томирлар системаси касалликларини ҳам енгил ўтказадилар.\nНафас маркази. Узунчоқ миянинг ўртадаги учдан бир қисмида бир гуруҳ нерв ҳужайралари бор, улар ўз фаолияти билан нафас мускулларининг қисқиришига сабаб бўлади. Шу ҳужайралар нафас маркази деб аталган. Нафас маркази ҳужайралари узунчоқ миянинг ўнг ва чап ярмида жойлашган ва шу миянинг бирор томонидаги марказ фаолиятининг тўхтатиш фақат тегишли томондаги нафас мускуллари ишининг тўхташига сабаб бўлади. Нафас марказида фақат нафас олишни ёки фақат нафас чиқаришни таъминлайдиган нейронлар бор. Буларнинг фаолияти бир-бирига боғлиқдир.\nНафаснинг бош мия пўстлоғи орқали бошқарилиши. Соғлом организмда нафас олиш оралиқ мия ва бош мия пўстлоғи иштирокида бошқарилиб боради. Чунончи, катта ёшли одам ва катта ёшли болалар ўз ихтиёри билан нафасининг тезлигини ва чуқурлигини ўзгартириши мумкин. Бундан ташқари, одамнинг нафас олиши эмоционал ҳолатига боғлиқ бўлади. Бош мия катта ярим шарларининг пешона бўлакларини таъсирлаш нафас ҳаракатларининг ўзгаришига сабаб бўлади. Спортчига спорт олдидан ёки ишчида меҳнат жараёни бошлаш олдидан нафаснинг тезланиши ҳам шартли рефлексдир.\nНафаснинг гуморал йўл билан бошқарилиши. Карбонат ангидрид гази қон гемоглобини билан бирикиб, нафас олиш марказига ва ҳужайраларига таъсир қилади. Қон айланиши чатиштириладиган тажрибада буни исбот қилиб берса бўлади. Қонда кислород етишмай қолганда нафаснинг ўзгариши рефлектор принципига мувофиқ боради. Нафас олиш марказидаги нейронларнинг кислород билан етарлича таъминланмаслиги ўз ҳолича нафас олиш марказини йўқотмайди. Қондаги карбонат ангидрид концентрациясининг камайиши нафас маркази кўзғалувчанлигини пасайтиради ва қонда нафас маркази яна қўзғалиши учун кифоя қиладиган миқдорда карбонат ангидрид тўпланмагунча нафасни тўхтатиб туради.\nНафас олиш гигиенаси деганда, тўғри нафас олишни таъминлаш тушунилади. Нафас жараёнида атмосфера ҳавоси бурун бўшлиғига кириб исийди, намланади, анча чангдан тозаланади. Бурун бўшлиғида тукчаларнинг бўлиши бунга ёрдам беради. Демак, бурун билан нафас олиш гигиеник жиҳатдан мақсадга мувофиқ ҳисобланади.\nОғиз билан нафас олганда, калла суягининг юз қисми ва кўкрак қафаси ривожланишида камчиликлар юз беради. Тез-тез шамоллаш ҳалқум ва трахеянинг шиллиқ қаватининг яллиғланишига олиб келади. Аммо гапирганда, ашула айтилганда оғиз билан нафас олишга мажбур бўлинади. Шунинг учун ашула дарслари ўтказиладиган хоналар озода, ҳавоси эса илиқ бўлиши керак.\nЎқувчи-талабаларга тўғри нафас олишни ўргатиш жисмоний машқлар ўтказиш вақтида педагоглар бажарадиган ишлардан биридир. Улар юриш, югуриш ва бошқа турдаги фаолият вақтида, шунингдек, ўтирганда тўғри нафас олишни ўқувчи-талабаларга ўргатиш керак.\nБизни қуршаб турган ҳавонинг таркиби нормал шароитда анча доимий бўлади. Кислород 20,94%, карбонат ангидрид гази 0,03% ва азот 79,03% бўлади.\nЎқувчи-талабаларни тоза ҳаво билан таъминлаш учун синфларда ҳар бир ўқувчига ёки талабага 16 м3 дан то 20 м3 гача, санитария нормаларига мувофиқ эса 4,5 м3 дан 5 м3 гача эга бўлиши керак.


Намангандаги корхона 600 га яқин иш ўрни яратишга мўлжалланган лойиҳани ишга туширди\n21:21 / 05.08.2017\nЎзбекистон тикувчилик ва тўқимачилик саноатида маҳаллий хом ашёни қайта ишлаш борасида катта тажрибага эга. Шу сабаб мазкур соҳада фаолият юритувчи тадбиркорларга берилаётган имтиёзлар, шарт-шароитлар ва қулайликлар соҳа ривожига янада улкан ҳисса қўшмоқда. Буни Наманган вилоятида фаолият юритувчи “Ифтихор санам кийим саноат” МЧЖ мисолида ҳам кўриш мумкин.\nНаманган шаҳар 1-кичик тумани Спортчилар кўчасида жойлашган “Ифтихор кийим саноат” масъулияти чекланган жамияти бугун маҳаллий ва хорижий бозорда ўз нуфузи ва ўрнига эга.\nАйни кунда корхона янги лойиҳалар устида иш олиб бормоқда. Хусусан, жинси матолари ва тайёр маҳсулотларини ишлаб чиқаришни ташкил этиш бўйича амалий ҳаракатлар бошланган. Лойиҳанинг 2018 йил 4-чорагида фойдаланишга топширилиши кўзда тутилмоқда. Унинг умумий қиймати 10,0 млн.долларни ташкил этиб, шундан 5,1 млн.доллар корхонанинг маблағи, 19,6 млн.доллар банк кредитидан иборат.\n- Корхонанинг ташкил этилиши режалаштирилган янги лойиҳаси бўйича кўплаб ишчи ўрни яратилиши кўзда тутилган, - дейди “Ифтихор кийим саноат” МЧЖнинг Европа минтақаси бўйича мутахассиси Музаффар Жўраев. – 10 гектарли майдонда қад ростлайдиган биноларда костюм-шим ишлаб чиқариш ва пахтадан ип йигириш ишларини йўлга қўйиш режалаштирилган. Булардан мақсад, аввало, иш ўринларини кўпайтириш ва экспорт салоҳиятини оширишдир.\nАниқ маълумотларга кўра, ушбу лойиҳа амалга оширилиши натижасида 580 та доимий иш ўрни яратилади. Шундан камида 45 фоиз иш ўринига коллежни тамомлаган ёшлар жалб қилиниши режалаштирилган.\n“Ифтихор кийим саноат” масъулияти чекланган жамияти фаолияти билан яқиндан танишар эканмиз, аввало, Ўзбекистонда бизнесни ривожлантириш борасида олиб борилаётган ислоҳотларнинг амалдаги исботига гувоҳ бўлдик. Қолаверса, мазкур корхона келажакда янада ривож топиб, аҳоли бандлигини таъминлаши ва мамлакат иқтисодиётига ўз ҳиссасини қўшишига ишончимиз ортди.


Кишинёвда граната портлатилди\n10 май 2021, Тошкент вақти: 01:49\nМолдова пойтахти Кишинёв марказида содир этилган портлаш оқибатида камида 40 киши тан жароҳати олди.\nЧоршанба кунги портлаш “Шаҳар куни” байрами муносабати билан ўтказилаётган мусиқали тадбир пайтида рўй берди. Расмийларга кўра, тан жароҳати олганлардан олти нафари шифохонага ётқизилган, қолганлари эса кўрсатилган муолажалардан сўнг ўз уйига қўйиб юборилган.\nМолдова Ички ишлар вазири Виктор Катан сўзларига кўра, майдонда граната портлатиб юборилгани аниқланган ва мазкур ҳолат юзасидан жиноий иш қўзғатилган.\nШунингдек, бугун граната билан қуролланган номаълум шахснинг Кишинёвдаги Бош прокуратура биносини портлатиб юборишга таҳдид қилгани ва кейинчалик хавфсизлик кучларига таслим бўлгани хабар қилинди.


Тери устидаги ит. янги ҳикоя. Саломат Вафо - Nurzamon.uz\nЭълон ва табриклар\nСаломат Вафо асарлари\n1970-01-01 Marta o'qildi\nТери устидаги ит. янги ҳикоя. Саломат Вафо\nТунда қора балодай тоғдан бўри энди. Шерхон Тяьнь Шань тоғи тизмаларига туташиб кетадиган қир йўлидаги баланд ҳарсангга чиқиб ваҳшат билан увиллади. “Ҳей, жонингда қасдинг бўлса, кел, келавер.. сен олчоқ бўриларни кучинг қўйга етади..кел.. келабер..келсанг тилка – пора бўласан..” дея ваҳшат солиб увилларди. Ойнинг нури қуюлиб турган жойда Шерхон тоғнинг шамолларида мисоли ваҳшатли арслондай ҳурпайиб турарди. Бўрилар қайтди, аммо Шерхон увилламасидан олдин ўрғочи бўрилар икки икки - уч қўзини бўғизлаб, олиб кетган эди. Ит негадир урғочи бўриларнинг изидан тушмади...Ҳавода урғочидан қалбининг туб –тубини қитиқлайдиган аллақандай ис тарқаларди. Шерхон кузда эгаси кўчириб кетган ўтов ўрнининг қоқ ўртасида ётган тери устига аста чўзилди ва авваллари энасининг иссиқ бағрида ётган чоғдагидай ингиллаб ғингшиб қўйди. Аммо энди на энасининг иссиқ нафаси ва на унинг қайноқ вужудини туйди, унинг ўрнига Қорақум саҳросининг шафқатсиз ва совуқ шамоллари увиллаб, уй эгалари унутиб қолдирган кичик намат, озиқ овқатдан бўшаган елим пакетлар, печьене ва школаднинг шилдироқ қоғозлари, янтоқ уюмлари ва чўп - чарларга қўшиб, кечалари гирдоб этиб учирди. Шерхон уй эгасининг хотинини ҳаммадан кўпироқ суярди.Ундан ҳамиша атирнинг ёқимли иси ва эмизикли гўдаги ва гўдакдан келадиган сут исига аралаш мусаффо ис келарди. Шерхон бекаси ва унинг гўдаги хидини миллион тур исларнинг ичидан ажратиб оларди. Бекаси кичик қизил қўллари билан итга суяклар, гўшт ва қотган нонлар келтирарди. Ўшандай чоғда Шерхон тандирдай бошини беканинг оёғига қўярди. У бека эрталаблари ялоғига эчки сутига тўралган нон солганини яҳши кўрарди. Қизил рўмол танғиган бека қўлидаги иштонсиз болакай итни кўриши билан “вов..вов..” дея оёларини ликиллатарди. Иссиқ тили билан оёқчаларни яларди. Бекадан ва боладан сутнинг, қоврилган гўшт ва исриқми, ялпиз ислари келарди. Бекалари кўчиб кетганига беш – олти ой бўлсада, Шерхон юлдуззор дашт осмони остида югуриб бораётганида дунёни қоплаб олган исриқ ва ялпиз ислари қумсовидан увиллаб юборарди.\nҚумлар, майда зарралар ва каламушлар, кумсичқонлари ковлаган ҳўл ва сувми аллақандай дала ўтларининг хиди келадиган қум – тўпроқ бўйлари бўрнига урилиб, бўриларникидай кўркли ёлларини хурпайтириб бошини силкитди. Айни ҳозир ҳурпайган ёли ва қизарган кўзларида ёнаётган важоҳат ва виқорни чўл бўрилари кўрганида, думларини қисиб тўдаси билан тун зулматига чекиниб йўқ бўларди.\nСаксовул ўсган бархан тарафидан кулгими, йиғими саслари эшитилиб, Шерхон қулоқларини динг қилди. Юз йиллик улкан тўронғил остига қурилган айвондай бостирманинг устига улкан иккита бургут патир – патир талашиб, қулбола ташландиқ айвон устидаги қуриб – қақшаб қолган ошланган териларнинг устига қулаб тушди. Шерхоннинг бутун вужуди ўқ ёйдай таранг тортилиб, бостирманинг ёнига отилиб борди. Бургут оппоқ қанотларини йиганича чўп - чарга қўшилиб, нақ Шерхонинг тумшуғи остига келиб тушди. Ит “хап” деганича бургутнинг устига сакради, жарохатланган бургут оғида туролмасада, улкан қанотларини кериб, бир оёғининг ўткир тирноқларига таянганича итнинг бошини мўлжаллаб сакради. Бургутнинг қанотлари орасидан боши мажақланган кулранг қулоқлари узун қуённи , бир сакрашда илиб олди.\nНеча тунлар ва неча кундузлар, балки ойлар.. ўтов эгаларини йўлларини қараб ётадиган тери пўстакнинг устига етиб бориб, жонсиз қуённи улкан панжалари орасига олди. Қуён ҳали иссиқ экан.\nИт қорнини тўйдириб, қуёшнинг сўнгги нурларида қизил шафаққа бурканган, саксовулларнинг ёнига бориб сарилиб ётиб, мовий осмонлар, олис - яқинларда учиб юрган калхатларнинг паврозини ва саҳронниг қизғиш осмонини кузатиб ётди. Кўзи қанотларини ёйганича судралиб Шерхонинг тери пўстаги ёнига келиб қолган оқ қанот бургутнинг ёйилган қанотларига оқиш ўткир кўзларига тушди. Шерхон яна бир сакраб бургутнинг олдига етиб борди. Бургут яна улкан қанотларини Жалолиддин*инг музаффар байроқларидай ҳилпиратиб, ҳамлага ҳозирланди.\nИт оқиш кўзли бургутнинг атрофини айланиб сакраб - сакраб ўйнади. Бургутнинг чап оёги майиб бўлса хам ўзини мардановор химоя қиларди. Ит ўйнаб - ўйнаб қуённинг қолган - қутган сарқитларини пўстак билан судраб бургутнинг олдига олиб келди. Бургут кўзини ўткир тикканича яна қанотини ёйди. Ўзи яна тепалик тамонга чопиб кетди, саксовуллар остида етиб, кўзларини юмганича қисилган қабоқлари орасидан оқ қуйруқ бургутнинг шўрлик қуённинг узун ичакларини тортқилаб чўқалаб юрганини кўриб етарди.\nҚум барида қаттиқ шамол уйғониб, янтоқ ва чўп чарларни бошига сочиб, қутуриб этакларини ёйди. Шерхон бошини оёқларини орасига суқиб, саксовулнинг остига тиқилди. Шамол чўлнинг ўрталарида мовга келган мушук ёки чия бўридай чийиллар, увиллар, гўё саҳро қаридан Дев қурган қалъанинг минглаган қутурган буқаларидай ўкирган куйи йўлга чиққанди.\nДаштнинг ўртасида қиёмат қойим бошланаётганида осмонниг бир буржида вариллаб темир қанотли қуш самолёт пайдо бўлди. У барханлар устида айланиб – айланиб учиб яна тўзонларнинг ичига кириб йўқолди.\nИт бу каби қутурган шамолларни бир тунда ўтовдан ташқарида қолган туни кучуклигида шамол билан олишиб енгилмаганда кўрганди. Туннинг тўнкарилган зумат қозони жуда катта ва энди сутдан чиққан олабай кучук жуда кичик эди. Ҳар баҳор Шерхон яйловга кўчган эгалари билан қўй қўзиларни қувиб ўйноқлаганича, от ва эшак араваларнинг ортидан, баъзан ён атрофдан шовқин суръондан қочиб қоладиган қуёнларни қувлаб кўчма карвондан узоқлашар, аллақайларга бориб қолган карвонга тили оғзидан чиққанича қувиб етарди. Довул баҳорнинг илк элчиси сифатида қандай тез қутуриб бош кўтарган бўлса, шундай тез босиларди. Ит қулоқларини бир – бирига шапиллатиб уриб, кўзлари, киприклари, хумдай бошидан ялтироқ қум чагаларни шовуллатиб тўкди. Чанг ва қум кириб қолган кўзлари ҳайратдан катта очилиб кетди. Шерхон тўфон шамоли билан катта - кичик, оқ - кулранг, сон - саноқсиз сарғиш тошларми, ҳайкаллар денгизини кўриб бошини ҳар тамонга қийшайтириб туриб қотиб қолди. Гўё саҳронинг минг йиллик бағридан қадимий хун лашкари тош жангчилари баҳодир Атилла бошчилигида қайнаб чиққанди. Ҳалигина чўлоқ бургутнинг олдига қуённинг қолган - қутган эт бўлакларини судраб борган.. ўртадаги оралиқ аллақандай тошлар, ҳайкалларга тўла эди. Ҳайкаллар денгизи тўфондан сўнг мўралаган қуёшнинг ҳира сариқ нурларида.. қип - қизил денгиздай жимирларди. Яна осмоннинг олис –олисларидан темир қуш, яъни кичикроқ самолётнинг саси эшитилди, темир қуш ҳали довулда пастлай олмаган чоғи, энди у қум бўронлари босилган осмон тоқида пастлаб, бағридан оқ шишган шарсимон нарсалар ёйилиб – ёйилиб туша бошлади. Шерхон.. осмондан тушаётган одамларнинг оёқларини кўриб, яқиндан кўриш учун югуриб кетди. У юқоридан тушаётган одамлар...ликиллаётган оёқларни кўриб, бирдан очлиги устун келдими, парашютчиларга ҳужум қилиб қолди. Ит саҳро кенгликлари, шамолларидан куч олган бўридай ириллаб,, оқ ва йирик тишларини кўрсатиб, ҳамлага шайланарди.\n“Волк, волк”..”Бўри..бўри..” деган саслар эшитилди шишган ҳаво пуфаклари ортидан. Шерхонни осмондан тушаётган шамолда шардай шишаётган оқ ва мовий ранг ҳаво ҳалталари қонини жўштириб ақлдвн оздирарди. ”Увв..увв.. ” дея увилларди гўё саҳронинг турли кунжагига сочилиб кетган саҳролар хукмдори бўрилардай.\nШу он яқин – ўртадан пистолетнинг пақиллаб ҳавога отилган товуши эшитилди. Итнинг гўё бирданига итлиги ёдига тушгандай “ангиллаб” ўзини барханлар тамонга отди. .. Шерхон барханларга тирмашар ва тезликдан қум билан пастга оқиб тушарди.\nЯна орқада яна “пақ – пақ” ўқ товушлари эшитилди. Ит улкан гавдасини олдинга ташлаб, ёллари арслондай ҳурпайиб, йирик панжалари билан қумларни ковлаб ҳар ёққа отиб, бархан ошиб пўстаги тамон чопди. У..жони оғзига етиб борганда, оқ қуйруқ бургутдан асар ҳам йўқ эди. Итнинг улкн танаси ҳалиги ўқ овози ваҳимасидан титраб турарди.\nШерхон ҳид олиб чор атрофни зир айланди, ўтов эгалари ёзги ошхона қилган бостирманинг ёнига бориб, юқорига сакраганича вовуллади. Бургутни шамол учирганми... қуён этини еб ўзига келгач , бостирма устида важоҳат билан атрофга боқиб ўтирарди. Ит ҳамроҳини йўқотгандай юқорига қараб сакраб - сакраб турганда даштнинг ич – ичидан тўфондан сўнгги сокинликда шамолда узуқ - юлуқ моторнинг овози эшитилди. Сас аста - секин кучайиб, энди жонлана бошлаган қушлар ва чигирткалар, олис сувлоқлаги сайғоқларнинг “бў..бў”лаган сасини босиб тобора кучая бошлади. Ит алланарсани сезгандай яшин тезлигидаа гўё буйруқни бажаргандай бир сакраб яна терининг устида пайдо бўлди. Гўё ўз қўрғонини ҳимояга этишга ҳозирланди. Сўнг яна жони ичига сиғмай сўқмоқлар, янтоқлавр, саксовулзорлар тош хайкаллар денгизини айланиб машина келаётган йўлга чопа кетди. Унинг ичида “эгаммикан..бекаммикан” деган умид бор эди.\nКичик кузовли юк машинаси кабинасидагилар аввалига баҳайбат оқ итни бўри деб гумон қилиб, машинасини секинлаштирди. Ит машина билан тенг тезликда вовуллаб югура бошлагаб, унинг итлигини англаб.. ўтов ўрнида қолган тери ёнига келиб тўҳтаб, моторни ўчирди.\n“Бу ёввойилашиб кетган ит... афти ангри туллаб кетганини қара”.\n“Вовуллади, бизни кўриб эгаммикан деб қувониб чиқди”.\n“..Ўҳхў бунинг турган – битгани хазинаку....ана пул..мана пул..”.\n“Буни тутиб чўпонларга олиб борсак.. тўрт беш қўй беради. Отарда алабайнинг исини олган бўрилар сурувга яқинлашолмаган...”.\n“Оширмасангчи..бу чўлда адашиб - дайдиб ёввойилашиб кетган ит - да..”.\n“Бу алабай . зотли ит.. Ганжа чўпон отарни қўриқлайдиган итнинг уч ойлик кучуклигини 200 доллорга олган экан..”.\n“..қандай олиб кетамиз..ёнига борсак... бизни тилка - пора этади..эшакдай келадику..бу бало”.\n“гўшт консерва борми..оч..оч..анови аптечкани олиб берчи..ана бўлди..еса..ўн беш дақиқага етмай уҳлаб қолади. Қарабсанки.. машинага юклаб олсак.. марра бизники.. энг камида ҳар қайсимизга 2 қўйдан тегади..Ганжа чўпонга олиб борамиз..шунинг қўли очиқроқ..”..\nҲайдовчилар машина буферига оёғини қўйиб турган баҳайбат итнинг шамолда жуни арслонинг ёлидай хурпаяётган тандирдай бошига қараб хуши учди. Гўшт консервасини очиб, сув қоғозлардаги оқ ун дорини қуяётганида , ит ириллаб юборди. Гўё ўзига боғлиқ недир ёзувлик ҳаракатлари содир бўлаётганини англарди. Доришунос семиз ва ориқ ҳайдовчилар консервани қўлларига ушлаган куйи қотиб қолишди. Баҳайбат итнинг ириллаши шамолларга қўшилиб кучаяди. Кабинанинг ёпишиб қолган ойнасини тушириб ялтироқ қутини “маҳ..маҳ..” деб пастга отишди. “Ҳайда..ҳайда Зайни..” деди озғин шериги семиз ҳайдовчига, гўё ит бир сакраб машина устига чиқиб, ойнани синдириб, ичкарига кириб, бу иккаласини тит - питини чиқарадигандай.\n“Бу балони Ганжа чўпонга топширсак, хотинимнинг туғилган кунига қўни – қўнжимни тўлдириб уйга борардим.”\nИтнинг қулоғи остида машина мотори вариллар шамоллар увиллар, осмоннинг аллақаерида кимдир... эгасими ёки ўтовнинг ёш болаларими “ Шерхон тур..мах мах кел..кел” деб чорларди. Аммо ит улкан бошини сира кўтаролмас,гўё икки ориқ – семиз ҳайдовчи қалин ёймага солиб кўчириб олиб кетишаётганди. Баайни кўзига қум тиқилгандай очилмас эди. Машинанинг бир силтови итни кўтариб ташлади, саҳронинг совуқ шамоллари ёприлиб келди. У очиқ кузовдан юлдузли осмонни кўриб, бирдан сакраб ўрнидан турди. Гўё бу машина , икки кўзли аждарҳодай қийналиб қаронғи зулмат бағрида ётган чўлни қурт – қумурсқалар, бўри, шақол, тўнғиз, қуёнлар, каклик, қумрию – қарғалар билан судраб борарди. Дунё мотор товуши ортидан эргашарди. Машина қаронғи саҳрони иккига бўлиб юлдузли осмон остида чироқларини ёрқиб, гўнг қўнғиздай вағиллаб қийналиб илгариларди.\nМашина бирдан секинлашиб тўҳтади, афтидан ҳайдовчилар ёзилишни истади чоғи, фарасини ёқиб қўйиб, қорайиб кўринаётган қумга дўпиллаб сакраб тушишди. Зум ўтмай қаронғи чўлга қараб чиптиришарди. Ўзига келган ит юмшоқ қумга шарпасиз сакраб тушди. Қаронғилиқ қаридан ириллаб, одам боласининг ваҳшийлигидан етти авлоди бўрилар янғлиғ увиллааб юборди. Ҳайдовчилар иштонини кияр - киймас, шими замогини ёпар - ёпмас машинага тамонга чопишди. Инқиллаган ҳарсиллаган саслар эшитилди. “Сволоч Зайни, сиймай чукинг кесилгур, сенга тўҳтама..” дедим. Ҳайдовчилар бир зум вағир - вуғур қилиб туришгач машина қаттиқ газ олиб юриб кетди. Шерхон машинанинг ёнаётган қизил чироғига, шамол олиб келаётган газ исларини ҳурпайган жунли бўйнини кўтарганича бир зум шамолга юзини тутиб турдида, дигирчак изи билан саҳро бағрига қараб кетди.\nЭрта тонг қаронғисида худонинг ҳафтасининг учинчи куни тонг энди кунчиқар тамонларда оқара бошлаганда..қирлар бағрида улкан бўри кўринди. Бўри олис йўл босиб гўё ўз ватани ҳудудига етиб келган сайёҳдай қир устида тўҳтади. Уфқлари оқараётган бўзранг кенгликларга, тун пардалари остидан чиқиб келаётган саксовул, қизғиш бошли янтоқзорларга, ялтираётган хайкаллар тўпига ғамгин нигоҳ солди. Ҳайкаллар денгизида сариқ ялтироқ бошлилари камайган афтидан самолётда шишган шарларда тушган одамлар уларни олиб кетган эди. Улкан бўри қирдан тушгач Шерхонлиги аниқ бўлиб, аста – секин лўкиллаб , ўтов ўрнидаги титилиб ётган қадрдон териси ёнига етиб келди. Тери нам, ёмғир ёғиб ўтган чоғи ҳўл бўлиб қолган эди.\nИт аллақандлай меҳр истагандай ғингшиб, ингиллаб оқсаётган оёғини авайлаб босиб тери ёнига етиб келди. Шерхоннинг қулоғи, яғринлари тишланган, тимдиланган.. афтидан йўлда ёлга келганда ёввойи итлар, шоғоллар билан уришган, тишлашган чоғи, терга ботиб лой ва қумга беланган вужуди билан ер бағирлаб ётиб кўзларини юмди. .\nТонг сахар совуғиданми бирдан кўзлари очилиб кетди. Юзларини аллақандай кучуклигида онасининг момиқ жунларига бошини қўйгандагидай мулойим пардек бир нарса силаб ўтди. Тумшуғи остида кузда тухумдан чиққан ўрдак қумга қоришиб ётарди. Эгасининг ёзги ошхонаси ёнидан ярадор бургут улкан қанотларини ёйиб кўкка парвоз қилди. Унинг ўткир тирноқларида.. итнинг олдида ётган ўрдакнинг парлари шамолда айланиб – айланиб учарди. Бургутга кетма дегандай ғингшиб қўйди. Шерхон ўрдакни бургут ташлаганини англади.\nЕтти авлоди улуғ чўл бўриларига хос.. дунёга даъво билан увиллаб юборди.\nИтнинг вужуди кеча шақоллар билан олишувда олган жароҳатидан ачишиб оғриб илтижоли ғингшиди. Шерхоннинг шағоллар тишлари ўрнидаги оғриқлари кучайиб, гавдасининг ҳарорати кўтариларди. ..Балки саҳронинг ёввойи ҳайвонларида аллақандай юқумли касаллик бормиди, ит тобора холдан тоярди. Кўзидан бурнидан тинмай сув оқди.\nАллақандай мусибатни дараклаб саҳро осмонининг баланд – баланд жойларида калхатлар пастлай бошлади.\nЯна чор атрофни гувиллаш, мотор саслари, вағиллаш тутди. Ит бу товушдан қочиш кераклигини англар, аммо сал кам хачирдай келадиган улкан гавдасини кўтаролмас, ёшга тўла кўзларини ҳам очолмас эди. Аммо..шу холида ҳам бўриларга хос товуши билан ҳаста овозда ирилларди. Шерхонннинг ёшга тўла кўзлари олдида катта этиклар, қизил ковуш ва ёш болаларнинг оёқчалари пайдо бўлди. Оёқлар дупурлаб у ёқ бу ёққа юриб, унинг атрофини айланарди. Бирдан қулоқларига, вужудига саҳронинг ичидан кўтарилиб келган сас урилди. Бу овоз тунлари қум бағридан янграйдиган куҳна қўшиққа ўҳшарди. Унинг қулоғига бекасининг ҳаётбахш овози келарди.\n“Вой, бечора Шерхон..ўлмай – нетмай бўри, айиққа ем бўлмай кузу – баҳор бизни кутибди. Мен кузда элатга қайтар чоғимизда уни улов – пулов, машина ғилдираги остига тушмасин деб. Шерхон, қимирламай тери устида ўтир.. ” дегандим дейди бека ҳазин кулиб.\nИтнинг улкан тумшуғи остига болаларнинг қизил ковушли оёқчалари келиб тўҳтагинида, ит кўзларини аста очиб ғингшиди. Дунё жуда ёруғ, қуёш ёрқин, товушларга ва тотли сут исларига тўла эди.\n“..Шерхон..уч фасл тери устида ўтирган ит”... бу сўзларни саҳронинг шамоллари, Қорақумнинг барханлари айтди.\n24 апрель..март ойлари. 2017 йил. Навоий кўчаси – 30.\n< Orqaga qaytish\nAll rights reserved. Copyright © 2015 nurzamon.uz\nDeveloped by: Qalam.uz


Бухорода меҳмонга борган йигит уй эгасини ўлдириб қўйди\nМаълум қилинишича, Б. исмли йигит таниши М. исмли қиз билан бирга Шофиркон тумани Шофиркон шоҳ кўчасида жойлашган 50-сонли уйда яшовчи таниши А. исмли йигитнинг яшаш уйига меҳмондорчиликка борган. Кечки 00:30 га қадар суҳбатлашган ва ҳаво совуқлиги боис спиртли ичимлик ичган. Шундан сўнг Б. ва А.нинг орасида жанжал содир бўлган.\nЖанжал давомида А. Б.ни темир бўлаги билан уриб, унга ўртача оғирликдаги тан жароҳати етказган. Бундан жаҳли чиққан Б. шеригининг қўлидан темир бўлагини тортиб олиб, мазкур темир бўлаги билан унинг бош, юз, қорин, қўл ва танасининг турли қисмларига ҳаёт учун хавфли бўлган усулда қасддан бир неча маротаба уриб унга оғир тан жароҳати етказган. Маст ҳолатда бўлгани учун А. ўзини ҳимоя қила олмаган ва воқеа жойида ҳалок бўлган.\nМазкур ҳолат юхасидан айбланувчи Б. Жиноят кодексининг 104-моддаси 3-қисми «д» бандида кўрсатиб ўтилган жиноятни содир этганликда айбли деб топилиб, унга 8 йил муддатга озодликдан маҳрум этиш жазоси тайинланган.\nКиритилди: 19:05 20.06.2021. Ўқилди: 2626 марта. Фикрлар сони: 0 та.\nСуюлтирилган газ баллонлари ID-карталар орқали тарқати...\n21:36 Тожикистон Афғонистондан 100 мингга яқин қочқинларни қабул қилишга тайёр


Биласизми? Минг дардга даво “пул дарахти”\nСергели машина бозори ҳам хусусийлаштирилади. Энди бозор кўчирилмайдими? \nЖами овоз: 2705 та.\nКрассула ёки бошқача қилиб айтганда (пул дарахти) ўсимлиги – парвариш борасида унчалик инжиқ эмас. Унинг даволовчи хусусиятлари илмий жиҳатдан тан олинмаганлигига қарамай, халқ табобатида анчадан буён қўлланилиб келмоқда.\nКрассуланинг шарбати таркибида маргимуш бирикмалари бўлгани сабабли фақат ташқи қўллаш учун буюрилади, дейди “Dori-Darmon” АК матбуот хизмати.\n1. Крассуланинг янги шарбатида жароҳатларни битказиш ва яллиғланишга қарши таъсир бор. Бунинг учун унинг баргларини майдалаб, бўтқасимон ҳолатга келтирилиб, теридаги жароҳат юзасига қўйилади.\n2. Крассула қадоқларни йўқотишда самарали ҳисобланади. Бунинг учун барги юзасининг қавати шилиниб, теридаги қадоқ устига қўйиб боғланади ва бир кечага қолдирилади.\n3. Вирус ва бактерияларга қарши таъсири бор. Крассула баргининг 10 донасини сиқиб, 150 мл сув билан аралаштириб, стоматит, гингивит ва ангинада оғиз чайқалади. Шу воситанинг ўзида герпетик тошмаларни суртиш, бурун шиллиқ қаватининг полипозида 4-5 маҳал ишлов бериш мумкин.\n4. Геморроидал тугунлар шамоллашининг олдини олади. Бунинг учун унинг шарбати вазелин мойи билан аралаштирилиб, суюқ эмульсия ҳолатига келтирилади ва тампонга шимдирилиб, тўғри ичакка қўйилади. Муолажа суткасига 2-3 марта қайтарилади.\n5. Крассуланинг оғриқ қолдирувчи хусусияти невралгия, ревматик артрит, артроз, бод касалликлари, шунингдек, пай чўзилишлари, лат ейиш ва енгил куйишда қўлланилади. Бунинг учун унинг спиртли настойкалари ишлатилади.\nЭслатиб ўтамиз, крассула билан даволанишдан олдин шифокор маслахатини олиш тавсия этилади.\nКиритилди: 20:11 21.11.2020. Ўқилди: 2570 марта. Фикрлар сони: 0 та.\nCОVID-19 яна қачон авж олиши маълум қилинди\n2021 йилдан автомобиль ёқилғиси нархлари ошадими? «Ўзб...\nХалқаро меҳнат ташкилоти Гатанжали Рао "Time" журнали Йил боласи астрономик ҳодисалар Селена Гомез Нур Феттаҳўғлу Очиқ эшиклар куни ҳисоблагич Австрия Япония рақамли университети ҳоким қарори ЙПХ ходими олдиндан тўлов синоат монолит Валери Жискар д'Эстен Серхи Роберто йўл ҳаракати қоидалари автомобиль ёқилғиси никоҳ тўйи Рустам Ашурматов


ЎзА - Навоийлик тадбиркор етим болаларга уй совға қилди\nНавоийда ота-онасидан бевақт етим қолган уч нафар болага тадбиркор уй совға қилди.\nЎзбекистон Ёшлар иттифоқи Навоий вилояти кенгаши таклифи билан “Бизнес фундамент” масъулияти чекланган жамияти раҳбари тадбиркор Отабек Ҳайдаров томонидан ота-онасидан эрта етим қолган 3 нафар болага Навоий шаҳар марказидаги замонавий кўп қаватли турар жойлардан, барча шароит ва қулайликларга эга бўлган икки хонали уй совға қилинди.\nОта-онасининг бевақт вафотидан кейин 5 йилдан буён Кармана туманида ижарада яшаб келаётган болалар бувиси Саодат ая Шукурованинг қарамоғида қолди.\nБугун уларнинг қувончи чексиз, саховатли тадбиркор томонидан уй билан биргаликда аянинг икки нафар ўғил набирасига замонавий ноутбук ҳамда қиз набирасига тикув машинкаси, уй рўзғор буюмлари билан биргаликда, кир ювиш машинаси ҳам совға қилинди.\n– Бутун дунё билади, ўзбек халқининг нақадар бағрикенглигини. Тадбиркор ўғлимга минг раҳмат, бирига минг берсин. Етимнинг бошини силагани учун Яратган ундан ҳам ўз саховатини аямасин, – дейди Саодат ая. – Ота-онасидан эрта айрилган невараларимни элдан кам бўлмасин деб тарбиялаб, ўқитиб келаяпман. Мана менинг ўғлим яна биттага кўпайди. Шу муштипарларнинг келажагини ўйлаб, қанотимга кирган тадбиркор боламдан мен ҳам, невараларим ҳам миннатдормиз.\nАйни коронавирус иллатига қарши жипсликда, биргаликда курашаётган халқимизнинг саховатпешалиги ва бирдамлиги бугун навоийлик тадбиркорнинг хайрли ишида ҳам яна бир бор намоён бўлди.


Ливандаги Ҳизбуллоҳ жанггари гуруҳи Байрут жанубида Исроил амалга оширган бомбалаш оқибатида ҳеч бир аъзоси ва ё етакчиси ҳалок бўлмаганини билдирди.\n27 январ 2021, Тошкент вақти: 05:52\nПайшанбага ўтар кечаси Исроил авиацияси Ҳизбуллоҳ лидери яширинган, деб тахмин қилинган Байрут яқинидаги бункерга 23 тонналик бомба ташлаган эди. Исроил Ливанда олиб борилаётган ҳарбий амалиётидан мақсад Ҳизбуллоҳни йўқ қилиши эканини айтади. Аммо, кўпгина холларда Исроил зарбаларидан тинч аҳоли нобуд бўлмоқда. Ливан Бош вазири Фуад Синиорага кўра, сўнгги саккиз кун ичида Исроил ҳаво ҳужумлари оқибатида ҳаммаси бўлиб 300дан зиёд одам ҳалок бўлган, мингга яқин одам жароҳатланган. Ливан жанубида Исроил қўшинлари танк ва вертолетлар ёрдамида Ҳизбуллоҳ жангарилари билан қақшатқич жанглар олиб бормоқда. Кеча Исроил қўшинлари Ғазо секторининг марказий районлари ҳамда Иордан дарёсининг ғарбий соҳилидаги Наблус шаҳрига кирди. Тўқнашувларда камида 12 фаластинлик ҳалок бўлган, 60дан зиёди яраланган. Исроил томонидан беш аскар жароҳат олган.\nАйни пайтда Ҳизбуллоҳ тарафидан Исроилга қарата ҳужумлар тинмаяпти. Кеча Ҳизбуллоҳ Исроил шимолидаги Назарет шаҳрига камида тўрт ракета отган. Улардан бири турар жой биносига келиб тушгани оқибатида, келаётган хабарларга кўра, икки ёш бола ва бир эркак ҳалок бўлган.


Тиббиёт ходимларига тажовуз қилиш ҳолатлари давом этмоқда. Андижонда олти кун ичида икки шифокор калтакланган. Бу сафар пичоқ билан ҳамла қилинган.\nБундан икки йил олдин шифокорга кимнидир қўл кўтариши жамоатчилик ўртасида катта шов-шувларга сабаб бўлар эди. Ҳозир эса ундай эмас. Сабаби, бу сингари ҳодисалар сони шу қадар кўпайиб кетдики, охир оқибат шифокорнинг иш вақтида одамлар томонидан калтакланиши оддий ҳолга айланиб қолди. Шу йилнинг 29 февраль ва 4 март кунлари Андижон вилоятининг икки касалхонасида икки шифокор ўз хизмат вазифаларини бажараётган вақтда фуқаролар томонидан дўппосланган. Улардан бирига пичоқ билан хужум қилинган.\n29 февраль куни Республика шошилинч тиббий ёрдам илмий маркази Андижон филиали травмотология бўлими қабулхонасида беморнинг қариндоши шифокорларга ўткир тиғли буюм билан ташланиб, сўнг пичоқни тиббиёт ходимига қаратиб отгани ҳақидаги видеотасвирлар ижтимоий тармоқларда ҳам тарқалиб кетди.\n4 март куни эса Балиқчи туманида фуқаро тез тиббий ёрдам шифокорини калтаклаб, тан жароҳати етказган.\nБиз ҳар икки ҳодиса юзасидан воқеа рўй берган муассасаларда бўлиб шифокорлар билан суҳбатлашдик.\nТажовуздан сўнг бошқа бир тажрибали шифокор ишдан бўшаб кетган\nРеспублика шошилинч тиббий ёрдам илмий маркази Андижон филиалининг травмотология қабулхонаси бир кунда 200 нафардан зиёд беморларга хизмат кўрсатади. Муассаса ходимлари 29 февраль куни юз берган аянчли ҳолат, умуман охирги пайтларда баъзи бемор ва уларнинг қариндошлари томонидан тиббиётчиларга тажовуз қилиниши шифокорлар руҳияти, иш унумдорлигига салбий таъсир ўтказаётганини билдиришди.\n34 йиллик иш тажрибасига эга юз жарроҳи Баҳромжон Ҳайдаров, ўрта ва кичик тиббий ходимлар билан суҳбатлашдик.\n“ - Охирги пайтларда шифокорларни ҳақорат қилиш, уларга қўл кўтариш каби ҳолатлари бизнинг муассасада ҳам жуда кўп юз бермоқда. 29 февраль кунидаги воқеа тафсилотларига тўхталсак, аёл киши юзида жароҳати билан касалхонага келди. У эри урганини айтди. Ходимларимиз беморга ёрдам кўрсатиш билан бирга ҳодиса юзасидан ички ишларга хабар беришини айтишган. Шунда беморнинг акаси “ИИБга хабар бермайсанлар!” деб, врачга ташланиб қувлаяпти. Сўнг ходимимизга пичоқ отган. Яхшики, пичоқ кимгадир санчилиб, тан жароҳати етказмади. Фуқаролар тан жароҳати олиб шифохонага мурожаат қилинган ҳар қандай ҳолатда тиббиёт ходимлари ички ишлар органининг навбатчилик қисмига хабар бериши шарт, бу қонун талаби ахир. Тиббиёт институтида мутахассис врач етишиб чиқиши учун 10 йил, тажрибали ходимга айланиши учун эса кўплаб йиллар керак бўлади. Кечаги воқеадан кейин ҳамкасбимиз, тажрибали шифокор Муроджон Қобулов, “ - Бундай шароитда, ўзимни хавфга қўйиб ишламайман”, деди-ю, ариза ёзиб ишдан бўшаб кетди. Давлат томонидан тиббиёт ходимлари етарли даражада ҳимояга олинмас экан, тиббиёт ҳали кўп йўқотишларни кўриши мумкин”, дейди биз билан суҳбатда Баҳромжон Ҳайдаров.\nХодимларимизни яқинлари ишга жўнатмай қўймоқда\nФилиалдаги ўрта ва кичик тиббиёт ходималарининг ҳам кўплаб дардлари йиғилиб қолган экан. Улар ҳам ўзларининг муаммолари ҳақида гапиришди.\n“Муассасамизга келаётган баъзи бемор ва уларнинг яқинларининг тиббиёт ходимларига менсимай муомала қилишади. Ҳужжат тўлдириш учун саволлар берсак жавоб беришмайди. Шундай инсонлар борки, машиналарда келиб, ўз ота-онасини кўтариб туширишга ҳам ёрдам беришмайди. “Вазифангми? Бажар. Шунга ойлик оляпсан”, дейишади”, дейди катта ҳамшира Ўғилой Абдуллаева.\n“Қачонгача бундай ҳолат давом этади? Кичик тиббий ходимларимизни жанжаллардан безиллаб қолгани учун қабулхонага ишга қўйиш ҳам қийин бўлиб кетди. Ходимларимизнинг хонадонидагилар бу ердаги ғалваларни билиб, хавотирланиб яқинларини ишга жўнатмай ҳам қўйяпти”, дейди бўлим бекаси Гулнора Бакирова\nЗўравон ҳибсга олинган\nБош прокуратура берган маълумотга кўра 2020 йил 29 февраль куни фуқаро Х.М. Республика шошилинч тиббий ёрдам илмий маркази Андижон филиали травматология қабулхонасига келиб, шифохонага ётқизилган опасига тиббий ёрдам кўрсатилмаганлиги важи билан хизмат вазифасини бажараётган шифокорларни уятли сўзлар билан ҳақорат қилиб, беморга етарли даражада тиббий муолажалар кўрсатилишига тўсқинлик қилган.\nШунингдек Х.М. шифохона ҳамширасидан опасига тан жароҳатлари етказилганлиги ҳақида ҳуқуқни муҳофаза қилувчи органларга мурожаат қилмасликни талаб қилиб, уларни уятли сўзлар билан ҳақорат қилиб, шифокорларнинг қонуний фаолиятига фаол қаршилик кўрсатган.\nМазкур ҳолат юзасидан Андижон шаҳар прокуратураси томонидан 10.03.2020 йилда Жиноят кодексининг 219-моддаси (Ҳокимият вакилига ёки фуқаровий бурчини бажараётган шахсга қаршилик кўрсатиш) билан жиноят иши қўзғатилган ва фуқаро Х.М. процессуал тартибида ушланган.\nБалиқчи туманида шифокорнинг калтакланиши\nҲодиса юзасидан бизга жабрланувчи шифокор Рустамжон Ўрмонов мурожаат қилди. У, 4 март куни Балиқчи туман Ўртақўрғон МФЙ ҳудудидаги тез тиббий ёрдам шохобчасида навбатчи бўлган. Шу маҳаллада яшовчи Ш.М. қизини шохобчага антибиотик укол қилдириш учун олиб чиқади. Шифокор бу муолажа яъни антибиотик укол қилиш ва ундан олдинги “проба” (антибиотикни синаб кўриш) амалиёти тез тиббий ёрдам шохобчасида қилинмаслигини айтгач, Ш.М. “Қизимга бир кори-ҳол бўлса жавоб берасан”, дейди. Сўнг шифокор билан жанжаллашиб, ёши олтмишни қоралаган Р.Ўрмоновни ётқизиб, тепкилаб ташлайди. Оқибатда, шифокор туман шошилинч тиббий ёрдам бўлимига олиб борилади. Жабрланувчи бизга юборган мурожаатида – бош мия чайқалиши, чап қовурғанинг эзилиши ва сийдик пуфагининг жароҳат олиши ташхиси билан даволанаётганини айтган.\nБиз Балиқчи туманида бўлиб, ШТЁБ бўлимига кирганимизда, Р.Ўрмонов шифохонадан даволаниб чиқиб кетган экан. Ёши катта шифокордан, камерамиз олдида уни ҳақоратлаб шикаст етказган Ш.М. билан бўлган воқеа юзасидан сўзлаб беришини сўрамадик.\nШТЁБ бўлимида унинг касаллик варақаси, туман ИИБ томонидан суд-тиббий экспертиза тайинлангани ҳақидаги маълумотларни олдик.\nБалиқчи туман ИИБ бошлиғи ўринбосари У. Пўлатов айни пайтда врач Р. Ўрмоновнинг аризасига кўра тан жароҳати етказган фуқаро устидан терговга қадар суриштирув ишлари олиб борилаётганини маълум қилди.\nМинг афсуски, бу мавзу Kun.uz муштарийларига яхши таниш. Айнан сайтимизда эълон қилинган шу мавзудаги сарлавҳаларнинг ўзиёқ кишини ҳайратга солади – “Сурхондарёда ҳамшира беморнинг бувиси томонидан калтакланди”, “Наманганда бемор қариндошининг тажовузи оқибатида шифокор кўриш қобилиятини тўлиқ йўқотди”, “Ёш йигит катта ёшли шифокорни калтаклади”, “Сирдарёда шифокорлар пичоқланди”...\nМаълумот учун: 2017-2019 йилларда фақатгина шошилинч ва “тез ёрдам” тизими шифокорларига беморлар ва уларнинг яқинлари томонидан 262 марта зўравонлик қилиш, уларга тан жароҳати етказиш каби ноқонуний ҳаракатлар содир этилган. 2020 келиб сўнгги 3 йилдаги бундай ҳолатлар сони 400 тадан ошган.\nВазият шу даражада мураккаблашиб кетдики, Президент Шавкат Мирзиёев парламентга мурожаатномасида ҳам шифокорларга нисбатан бўлаётган зўравонлик ҳолатларини қаттиқ қоралади.\nКимгадир тажовуз қилишга, айниқса вазифасини бажараётга шифокорга нисбатан самосуд уюштиришга ҳеч кимнинг ҳаққи йўқ. Фуқароларимиз инсонлар саломатлиги йўлида арзимаган маош эвазига кун-у тун хизмат қилаётган тиббиёт ходимлари меҳнатини қадрлаши зарур.\nЎзбекистонда фаолият юритаётган тиббиёт ходимлари сони маълум қилинди


Президент: Оҳангарондаги маиший чиқиндилар полигони 98 фоизга тўлган\n3 Июн 2019 2366\n– Вилоятда аҳолининг 64 фоизи марказлашган ичимлик суви билан таъминлангани жиддий муаммо. Амалда бу кўрсаткич 40-50 фоиз даражасида. Бўка, Қуйичирчиқ, Ўртачирчиқ, Юқоричирчиқ туманлари ва Нурафшон шаҳрида 30 фоизга ҳам бормайди. Сизлар кабинетда қандай ўтирасизлар? – деди Шавкат Мирзиёев.\n– Вилоятда долзарб бўлган яна бир муаммо экология билан боғлиқ. Тошкент шаҳридаги маиший чиқиндилар ташланадиган Оҳангарон туманидаги полигон 98 фоизга тўлган. Шунинг учун бу полигонни ёпиб, янгисини қуриш керак. Бу экология тозалиги, аҳоли саломатлиги учун муҳим масала, – деди давлатимиз раҳбари.\nУмумий ўрта таълим ва соғлиқни сақлаш тизимлари, ички йўллар билан боғлиқ муаммоларни ҳам тезкор ҳал қилиш бўйича топшириқлар берилди.\n7 Мар 2020 4098\n7 Мар 2020 3871\n5 Мар 2020 2807\n7 Мар 2020 2612\n6 Мар 2020 2355\n3 Мар 2020 2279\n4 Мар 2020 2028\n10 Мар 2020 1840\n16 Мар 2020 1769\n4 Мар 2020 1660


Қидирув натижалари "Bitdefender" - Terabayt.Uz\nҚидирув натижалари "Bitdefender"\nУшбу дастурлар Google Play каталогидан 550 минг мартадан ортиқ ўрнатиб олинган. Улар турли ўйинлар, обойлар ва фойдали утилиталар кўринишида ниқоблана олади.\nТадқиқотнинг энг қизиқ хулосаси шу бўлдики, бепул антивируслар ҳам ўз вазифаларини пулли дастурлардан кам бўлмаган даражада уддалай олар экан!\nWindows учун 25 та, MacOS учун эса 10 та антивирус 365 та кўрсаткич бўйича текширувдан ўтказилган. «Доктор Веб» ҳамда «Касперский лабораторияси» вакиллари эса тадқиқот натижаларига шубҳа билдиришган.


ВАҲИМАГА ТУШИШГА АСОС ЙЎҚ — Shahrisabzt.UZ\nShahrisabz tumani 31.03.2020 Mahalliy\nКоронавирус пандемияси тарқалиши муносабати билан республикамизда 16 март куни карантин эълон қилингач, айрим фуқароларимиз орасида “озиқ-овқат маҳсулотлари тақчил бўлармиш” деган ноўрин ваҳиманинг пайдо бўлганлиги ҳеч кимга сир эмас. Лекин шуни унутмаслик керакки, Президентимиз раҳбарлигида ташкил этиглан коронавирус пандемиясига қарши курашиш бўйича ишчи комиссияси халқимизни зарур озиқ-овқат маҳсулотлари билан таъминламоқда. Жойи келганда шуни айтиш керакки, вилоят ва туманларда ташкил этилган ишчи гуруҳлари бозорларимизда, савдо-расталаримизда зарур озиқ-овқат маҳсулотлари нархининг сунъий ўсиб кетмаслиги устидан қатъий чора-тадбирлар кўрилмоқда.\nҲозирда биргина Шаҳрисабз мисолида олиб қарайдиган бўлсак, туман ишчи гуруҳи туманнинг тоғли ҳудудларидаги деҳқон ва фермер хўжаликлари ҳисобидан 200 тоннадан зиёдроқ картошка захираси мавжудлигини аниқлаб, уни туманимиздаги “Янги Чоршанбе қўрғони” деҳқон бозори ва туманнинг турли ҳудудларидаги озиқ-овқат савдо дўконлари орқали сотилишини йўлга қўймоқда. Туманимизда аҳоли эҳтиёжларини тўла қоплайдиган ун, гўшт, ўсимлик ёғи ва бошқа озиқ-овқат маҳсулотлари етарли миқдорда мавжуд.\nКўча-куйда ва бозор ҳудудларида айрим кимсалар томонидан “озиқ-овқат маҳсулотлари етишмовчилиги вужудга келармиш” деган миш-мишларга ишонманг. Бундай асоссиз миш-мишларни тарқатаётган фуқароларга нисбатан муросасиз бўлинг. Карантин даврида биз қанчалик жипслашсак, бир-биримизга мадад қўлимизни узатсак, жамиятда юзага келиши мумкин бўлган, қонунбузарликлар, тартибсизликларни олдини олсак, ҳеч шубҳа йўқки, биз бу балодан беталофат чиқиб кетамиз.\nКарантин даврида арзимаган даромад деб озиқ-овқат маҳсулотларининг нарх-навосини ўстириб юборишга йўл қўйманг. Балки, мана шундай мураккаб вазиятда халқимизга елкадош бўлиб, уларнинг оғирини енгил қилишга кўмаклашинг. Бунинг хайр-баракасини яратганнинг ўзи беради.\nЯна шуни ҳам унутмаслигимиз керакки, карантин даврида жамоат тартибини сақлаш, фуқароларимизнинг хавфсизлигини таъминлаш бўйича қонун талаблари асосида ишлаб чиқилган. Аҳоли ўртасида ваҳима уйғотиш мақсадида миш-мишлар тарқатган ҳар қандай шахс 66 млн 900 минг сўмдан 89 млн 200 минг сўмгача миқдорда жарима ёки 3 йилдан 5 йилгача озодликни чеклаш ёхуд 3 йилдан 5 йилгача озодликдан маҳрум қилиш билан жазоланади.\nУшбу кунларни енгиб ўтиб касалликни давф этишда Аллоҳнинг ўзи барчамизга мададкор бўлсин.


Газета СБХ / 2014 год / № 47 / Қонунбузарликлар фош этилди\nРеспубликамиз божхоначилари томонидан божхона чегаралари орқали нақд хорижий валюталарнинг ноқонуний олиб ўтилиши олдини олиш борасида мунтазам чора-тадбирлар олиб борилмоқда.\n● Самарқанд халқаро аэропортида божхоначилар «Самарқанд-С.Петербург» йўналишидаги авиарейс билан учиб кетаётган ургутлик Маликанинг (материалдаги барча исм-шарифлар ўзгартирилган) қинғир қилмишларига нуқта қўйишди. Қарангки, бу аёл ички кийимларига яширганча 5 500 АҚШ долларини олиб чиқишга уринган экан.\n● Россия Федерациясига йўл олган яна бир фуқаро – булунғурлик Барчиной ҳам нақд хорижий валюталарни яширинча олиб чиқишнинг худди шу «усули»ни қўллаб, панд еди. Шахсий кўрикдан ўтказиш натижасида бу аёл салкам 28,5 минг АҚШ долларини божхона назоратидан яширгани фош бўлди.\n● Андижон вилояти «Маданият» чегара-божхона пости орқали чиқиб кетаётган қўшни давлат фуқароси Муаттар ҳам қоидабузарликнинг юқоридаги кўринишини танлади. Аммо зийрак божхоначилар унинг яширинча олиб ўтишга уринган 10 минг АҚШ долларини ички кийимлари орасидан топишди.\n● Тошкент шаҳар божхона бошқармасининг «Келес» темир йўл божхона пости ходимлари «Алмати-Нукус» йўналишидаги поезд йўловчиси – нукуслик Азизбек қўл юклари орасидан на йўловчи божхона декларациясида, на божхона ходимининг оғзаки сўрови пайтида маълум қилинмаган 7 100 АҚШ долларини «топиб» олишди.\n● «Тошкент-Москва» йўловчи поезди билан юртимиздан чиқиб кетаётган қаршилик Замиранинг безовталаниши божхоначиларнинг зийраклигини оширди. Амалдаги тартибларга мувофиқ ушбу аёл холислар иштирокида шахсий кўрикдан ўтказилганда, кийимлари остидан 12 минг АҚШ доллари ҳамда 20 минг Россия рубли белига боғланган ҳолда чиқиб келди.\n● «Тошкент-Аэро» ИБК ходимлари томонидан украиналик Валериянинг қинғир қилмишларига нуқта қўйилди. Ростов шаҳрига парвози олдидан бу аёл шахсий кўрикдан ўтказилганда, ички кийимлари орасига 14,5 минг АҚШ долларини яшириб, олиб ўтишга урингани фош бўлди.\nЭслатиб ўтамиз, амалдаги тартибларга мувофиқ, республикамизда резидентларга 2 000 АҚШ доллари эквивалентидаги нақд хорижий валюталарни йўловчи божхона декларациясида ёзма қайд этиш шарти билан эркин олиб чиқиб кетишга рухсат этилади. Бундан ортиқ миқдордаги нақд валюталарни олиб чиқиш учун ваколатли банклар ёки Марказий банкнинг ўрнатилган тартибдаги рухсатномаси талаб этилади.\nНорезидентларга эса Ўзбекистонга кириб келаётганда ўзи билан олиб келган ҳамда божхонага тақдим этилган йўловчи божхона декларациясида қайд этилган миқдордаги хорижий валютани олиб чиқишга рухсат берилади.


..:: ISLOM.UZ ::.. - Чорва ҳайвонлари закоти улар туя, қўй ва қорамоллардир\nЙигирма тўрттадан кам туядан то бештагача ҳар бештасидан бир қўй. Қачон у(туя)лар йигирма бештага етса, то ўттиз бештагача - урғочи Бинти Мухоз туя. Қачон ўттиз олтитага етса, то қирқ бештагача - урғочи Бинти Лабун туя. Қачон қирқ олтига етса, то олтмиштагача - эркак туяга лойиқ Ҳиққа. Қачон олтмиш биттага етса, то етмиш бештагача - Жазаъа туя. Қачон етмиш олтитага етса, то тўқсонтагача - иккита Бинти Лабун. Қачон тўқсон биттага етса, то бир юз йигирматагача - эркак туяга лойиқ иккита Ҳиққа. Қачон бир юз йигирмадан ошса, ҳар қирқтасида - битта Бинти Лабун. Ҳар элликтасида - Ҳиққа. Кимда тўртдан ортиқ туя бўлмаса, уларда садақа йўқ. Магар эгаси хоҳласа (ўзининг иши). Қачон туя бештага етса. Унда битта қўй.\nҚўйнинг садақаси эса, яйловда боқиладиганларидандир. Қачон қирқта бўлса бир юз йигирматагача - битта қўй. Қачон бир юз йигирматадан ортса, икки юзтагача - иккита қўй. Қачон икки юзтадан ортса, уч юзтагача - учта. Қачон уч юзтадан ортса, ҳар юзтада - битта қўй. Қачонки, кишининг яйловда боқиладиган қўйи қирқтадан битта қўйга кам бўлса, унда садақа йўқ. Магар эгаси хоҳласа (ўзи билади)».\n5 тадан 9 тагача\n10 тадан 14 тагача\n15 тадан 19 тагача\n20 тадан 24 тагача\n25 тадан 35 тагача\nБитта Бинти Мухоз (1 ёш урғочи туя)\n36 тадан 45 тагача\nБитта Бинти Лабун (3 ёшга ўтган урғочи туя)\n46 тадан 60 тагача\nБитта Ҳиққа (3 дан 4 га ўтган урғочи туя)\n61 тадан 75 тагача\nБитта Жазаъа (4 дан 5 ёшга ўтган урғочи туя)\n76 тадан 90 тагача\nИккита Бинти Лабун.\n90 тадан 120 тагача


Президент ташаббуси билан қурилаётган масжид Урганчнинг кўркига айланади\nХоразм вилояти маркази Урганч шаҳридаги “Охун бобо” жоме масжиди ўтган асрда қурилган. Аммо вақт ўтиши билан увада бўлиб қолган эди. Сўнгги йилларда шаҳарнинг меъморчилик, шаҳарсозлик жиҳатдан тамомила қайтадан қурилаётгани жоме масжидини ҳам янгича, замонавий тарзда бунёд этишни талаб қиларди.\n2017 йилнинг 28 январь куни вилоятимизга ташриф буюрган муҳтарам Президентимиз “Охун бобо” масжиди қурилишининг биринчи тамал тошини ўз қўли билан қўйиб, масжидни кўркам, барча талабларга жавоб берадиган қилиб қуришни тавсия қилганди.\nДеярли бир йил муқаддам бошланган хайрли иш ниҳоясига етмоқда. Умумий майдони уч ярим гектарни эгаллаган масжид мажмуасида намозхонлар учун зарур бўлган барча шарт-шароитлар яратишни кўзда тутиб, уч ярим минг кишига мўлжалланган ёзги айвон, қабулхона, автотураргоҳ, ташқи манзаралари яшил майдонлар ташкил қилиняпти.\nМасжид чорбурчак шаклида бўлиб, унинг қишки намозхонаси тепасида маҳобатли гумбаз қад ростлади. Масжид ёнида баландлиги қирқ беш метр бўлган минора ҳам бор.\nЭътиборлиси, мазкур масжид мамлакатимиздаги ана шундай энг йирик масжидлардан бириси бўлиб, меъморий тузилиши жиҳатдан ўхшаши йўкдир.\nМасхид мажмуасининг лойиҳа ҳужжатларига мувофиқ, унинг қурилиш-монтаж, ободонлаштириш, кўкаламзорлаштириш ишларига 10 миллиард сўмга яқин маблағ сарфланиши режалаштирилган. Эьтиборли томони, қурилишга сарфланадиган барча харажатлар хайрия ва ҳомийлик маблағлари ҳисобидан амалга оширилмокда.\nЙилнинг тўрт фаслида – қишнинг совуғи, ёзнинг жазирамасида бунёдкорлар бир зум қурилиш жараёнини тўхтатгани йўк. Сахийқалб инсонлар, саховатли тадбиркорлар мурувватларини аямаганларидан қурилиш жараёнида бирор марта қурилиш ашёлари бўйича муаммо юзага келмади. Ҳадиси шарифда: “Ким Аллоҳ йўлида масжид учун битта ғишт кўйса, Аллоҳ у учун жаннатда битта қаср барпо қилади” дейилган. Бунга амал килган элдошларимизнинг саховатларига минг карра миннатдорлик айтсак оз.\nЮртбошимизнинг ички ва ташқи туризмни янада ривожлантириш борасидаги фармон ва қарорлари амалиёти қадим воҳага олдинги йиллардан икки-уч ҳисса кўпроқ сайёхлар келишига замин яратди. Хорижлик сайёҳлар ҳамда мамлакатимизнинг бошқа вилоятларидан ташриф буюрадиган юртошларимиз ҳудуддаги энг йирик, энг кўркам масжид ҳамда мажмуани ҳам зиёрат қилишлари мумкин бўлади.\nБир сўз билан айтганда, “Охун бобо” масжиди истиқлол йилларида тамомила яшарган, кўзни қувонтирадиган даражада обод, чиройли бўлган Урганч шаҳримизнинг кўркига, томоша ва зиёрат қиладиган масканига айланиши шубҳасиз.\nУшбу масжид биноси ва мажмуасида сидқидилдан меҳнат қилаётган барча қурувчилар, шу хайрли ишга улушларини қўшган барча элдошларимизга Аллоҳнинг раҳмати доимо ёғилиб турсин, деймиз.\n“Охун бобо” масжиди имом-хатиби\nДругие материалы в этой категории: « Хайрли ишларнинг моҳиятини етказиш йўлида\tOnline: Қуръон мусобақаси. (Минор) »


Бу ҳақда Norma.uz хабар тарқатди.\n"Қоғоз" кўринишдаги меҳнат дафтарчалари ходимларга 2021 йилда қайтариб берилади.\n— ходимнинг паспорт маълумотлари;\n— СТИР ва жамғариб бориладиган пенсия ҳисоб рақами;\n— олинган касбий таълим шу жумладан ўқишни тугаллаганлиги тўғрисидаги маълумотнома (диплом) рақами;\n— ишга қабул қилинган санаси, меҳнат шартномани ўзгартириш ва тугатиш тўғрисидаги маълумотлар (иш жойи ва лавозими (касби) кўрсатилган ҳолда).\n— 1.01.2019 йилдан кейин берилган қоғоз шаклдаги меҳнат дафтарчалари;\n— 1.01.2021 йилдан кейин қоғоздаги меҳнат дафтарчалари бланкларига киритилган қайдлар.\nМазкур рукндаги бошқа мақолалар: « Янги иш жойлари – давлат буюртмасига биноан\tМахсус турдаги товарлар экспорти ва импортини лицензиялаш, шунингдек, экспорт контрактларини рўйхатга олиш ва импорт контрактларини экспертизадан ўтказишни тартибга солиш чора-тадбирлари тўғрисида »


Марказий банк баёноти: Кимга нақд пул керак бўлса, банкка мурожаат қилсин - Халқ сўзи\nМарказий банк баёноти: Кимга нақд пул керак бўлса, банкка мурожаат қилсин\n11:08 17 Сентябр 2018 Иқтисодиёт\nТез орада Ягона умумреспублика процессинг маркази (UzCard) тўлов тизимидаги узилишлар бартараф этилади. Бу ҳақда Марказий банк расмий баёнот билан чиқди.\nМБ маълумотларига кўра, шу пайтга қадар тўлов тизимида, яъни тўлов карталаридаги қолдиқ ҳақида маълумотлар қайта тикланган. Иккини босқичда — кун давомида тўлов терминаллари фаолияти тикланади.\nШунингдек, Марказий банк зарурат бўлса, фуқаролар уларга хизмат кўрсатадиган банкларга ўзларига керакли миқдорда нақд маблағ олиш учун мурожаат қилишлари мумкин. Бунинг учун мижоз карта очилган банкка мурожаат қилиш зарур. Терминаллар ишлагандан сўнг ҳар қандай банкнинг ҳар қайси филиалига мурожаат қилиш мумкин бўлади. Бунинг учун мамлакатнинг барча ҳудудларидаги банклар филиаллари етарли даражада нақд пул билан таъминланган.\nМарказий банк юз берган инцидентни шунчаки эътиборсиз қолдирмайди. Қонунчиликка ўзгартириш киритиш бўйича ташаббус илгари сурилади. Унда чакана тўлов тизимларининг барқарор фаолият юритиши мақсадида уларнинг ишини назорат қилиш ва тартибга солиш бўйича Марказий банк ҳуқуқ ва мажбуриятларини белгилаш кўзда тутилади.


Январда трансферлар учун Хавига қанча маблағ ажратилади? / CHAMPIONAT.asia\nЯнварда трансферлар учун Хавига қанча маблағ ажратилади?\nТеглар : Хави"Барселона"\n"Барселона" янги бош мураббийи Хави қишки трансфер ойнасида янги футболчиларни таклиф қилиш ниятида.\nБироқ каталонияликлар ҳамон молиявий инқироздан азият чекмоқда. Шунинг учун январда катта трансферлар бўлмаслиги аниқ. Маълум бўлишича, Хави январда трансферлар учун тахминан 10 млн еврога эга бўлади.\nШунингдек, бу "Барселона" Гави билан шартномани узайтириши ва Ансу Фатига янги шартнома бўйича кўпроқ маош тўлаши кераклиги билан ҳам боғлиқ. Бундан ташқари "кўк-анорранглилар" Рональд Куманга компенсация пулини тўлаб беришлари ҳам зарур.\n"Барселона"нинг "Бавария"га қарши баҳс учун қайдномаси маълум қилинди 14\n12 ноя 17:10:52\nРомадан Шомуродовни сўраса бермаса кере бу пулга )\n12 ноя 19:00:58\nGap paxtakor haqidami\n12 ноя 17:10:44\n10 mln? xaxaxaxaxaxa barsa autsayder komanda bob qoptiku xaxaxa\n12 ноя 21:51:21\nСА тугри езди кеча футбол кулички ва спортс ру да укигандим 10 млн евро ажратади\n12 ноя 20:19:38\nНамунча кам пул ажратилади узи энг бой клуп барса билан реал буса\nЭнг бой клуб Ман Ю\n12 ноя 18:39:23\nYoniga Levandoviskiy bilan Ranalduni ham olsa ham bo'ladi\nYo'g'e Ronaldu bilan Lewandovski bunaqa qimmat turmasa kere xar xolda barsa qishda bomba transferlar qilarkanu\n12 ноя 17:09:12\nXoland yoki Mbappega yetarkan))\n12 ноя 17:09:06\n12 ноя 20:26:43\nТугри булар доим 21 асрди 11 аср деб ёзади\n12 ноя 20:18:10\nCA DOIM XATO QLADI MENIMCHA 100MILON\n12 ноя 19:15:26\nMvappe bilan Hollandni yoniga qo'shib deyabman\n12 ноя 19:14:41\nqishda bir neshta uyinchilarini sotib urniga boshqalarini olish un 10 mln qushilsa kk\n12 ноя 19:07:08\n12 ноя 18:39:33\nАдминлар хато езманглар 100 млн ажратади\n12 ноя 17:44:36


Касаба уюшмасига аъзо бўлиш ҳар бир фуқаронинг сиёсий ҳуқуқи бўлиб, хусусан, Конституциямизнинг 59-моддасида белгиланишича, “Касаба уюшмалари ходимларининг ижтимоий-иқтисодий ҳуқуқларини ва манфаатларини ифода этадилар ва ҳимоя қиладилар. Касаба ташкилотларига аъзо бўлиш ихтиёрийдир”.\nХодимларнинг ҳуқуқига риоя қилиш, том маънода ҳуқуқий маданият даражаси фақат қонунларни билиш, улардан хабардор бўлишдан иборат эмас, балки қонунларга амал қилиш ва уларга риоя этиш маданияти ҳамдир.\nИжтимоий муаммоларни муваффақиятли ҳал этиш, ижтимоий кафолатларни яратиш, меҳнатнинг манфаатли бўлишини кучайтиришни тўғри белгилаш меҳнат кишисининг жамоанинг умумий ишига бўлган манфаати омилини оширади.\nАгарда меҳнат жамоаси катта бир оила деб фараз қилинадиган бўлса, ундаги ҳар бир аъзога ўз лавозим мажбуриятларини билишлари уларга қатъий амал қилишлари, ўз имкониятларини намоён қилишлари учун хавфсиз меҳнат шароити, меҳнатига яраша иш ҳақи, эътибор ва мустаҳкам интизом бўлмаса иш муҳити ҳам яхши бўлмайди.\nБу борада касаба уюшмаларига қонунда кўзда тутилган ваколатлар белгилаб берилган.\nКуни кеча Самарқанд вилояти божхона бошқармасининг махсус унвонга эга бўлган ходимлари ва ёлланма ходимлари иштирокида вилоятдаги фаолият юритаётган ходимларни касаба уюшма қўмитаси жалб этиш бўйича ишловчи ходимларнинг умумий йиғилиши ўтказилди.\nУнда Ўзбекистон давлат муассасалари ва жамоат хизмати ходимлари касаба уюшмаси Республика Кенгашининг Самарқанд вилояти бўйича масъул ташкилотчиси Ғ.Рустамов, вилоят божхона бошқармаси бошлиғи ўринбосари А.Ахлимирзаевлар қатнашиб, сўзга чиқишди.\nЙиғилиш кун тартибида бошқармада касаба уюшма қўмитасини ташкил этиш, касаба уюшма қўмитаси аъзоларини ва касаба уюшма қўмитаси раисини сайлаш, касаба уюшмасининг тафтиш комиссияси аъзолари ва раисини сайлаш каби масалалар кўриб чиқилди. Ходимларнинг ихтиёрий овоз бериш йўли билан барча ишчи органлар сайлаб олинди ва янгидан сайланган касаба уюшма қўмитасининг фаолияти йўлга қўйилди.\nЙиғилишда махсус унвонга эга бўлган ходимларга ва алоҳида ёлланма хизматчиларга касаба уюшма қўмитаси томонидан кўрсатиладиган хизматлар тўғрисида батафсил маълумотлар берилди.\nБундан ташқари, йиғилишда Ўзбекистон Республикасининг миллий байрамлари нишонланиши ва туризмни янада ривожлантириш масалалари билан боғлиқ масалалар бўйича атрофлича маълумотлар етказилди.\nМеҳнат муносабатларига доир муаммоларни ўз вақтида тўғри ҳал этиш, меҳнатга оид қонун ҳужжатлари ва меъёрларни яхши билишимиз ва амалиётда қўллай олишимиз муҳим аҳамиятга эга бўлади.\nБу борада касаба уюшмалари бизга яқин сафдош ва кўмакдош бўлади.


Ёз ёки қишнинг қандай келишини олдиндан билса бўладими? - zarnews.uz\nЁз ёки қишнинг қандай келишини олдиндан билса бўладими?\nОб-ҳаво аломатлари тўғрисидаги кўпгина нотўғри тасаввурларимиз орасида “қиш совуқ келса, ёз иссиқ бўлади ёки ёз салқин келса, қиш илиқ бўлади”, деган тушунчалар бор. Бу нотўғри тасаввур компенсация, яъни об-ҳавонинг ўртача йиллик тартиботи албатта сақланиши керак, деб ёзмоқда ФВВ матбуот хизмати.\nАгар бирор мавсумда бир томонга четланиш бўлса, кейинги мавсумларда бунинг акси бўлиши керак гўё. Албатта, йилнинг турли мавсумларидаги об-ҳаво ўртасида тўғридан-тўғри боғлиқлик йўқ. Буни кўпгина олимлар ўз тадқиқотларида тасдиқлаган. Об-ҳавонинг аномал ҳодисалари нафақат мавсумий, балки йиллик бўлиши ҳам мумкин.\nНатижада икки мавсум – ҳам ёз, ҳам қиш бир йилнинг ўзида аномал иссиқ ёки аномал совуқ ҳам бўлиши, бир аномал илиқ мавсумдан кейин бир неча мавсумлар совуқ келиши ҳам мумкин.\nМавсумий об-ҳаво маълумотлари баъзан тўғри чиқади. Бироқ ёз ёки қиш қандай бўлади, деган саволга олимлар ҳозирча илмий асосланган жавоб топганлари йўқ.


@Termiziy_uz - Kanal statistikasi Termiziy.uz. Telegram Analytics\n@Termiziy_uz Yoqdi 0\nНаманган Вилояти Норин тумани вакиллигининг расмий телеграм канали!\nКаналга уланиш: https://t.me/joinchat/AAAAAEUeW3FWQe2Jiubw1A\nКаналдан маълумот олинганда манба кўрсатиш шарт!\n4267 ta kanal eslovlari\n69 ta e’lonlar eslovlari\n80 ta repostlar\n8 Dec, 20:52\n8 Dec, 19:44\n8 Dec, 19:40\n8 Dec, 19:38\n8 Dec, 19:26\n8 Dec, 19:25\nVahobiddin Domla Ma'ruzalari✔✔\n8 Dec, 18:57\n8 Dec, 18:45\n8 Dec, 18:24\n6 Dec, 00:58\n6 Dec, 00:57\n5 Dec, 19:23\n5 Dec, 15:34\nДУО ВА ЗИКР НАМОЗ САБОҚЛАРИ\nTasadduq Yo Rosulallohﷺ\n🌾 Насоимул-Ҳикмат 🌱\n2 Dec, 03:23\n@Termiziy_uz iqtibos olgan kanallari\n9 Dec, 09:45\n7 Dec, 22:14\n7 Dec, 06:57\n7 Dec, 06:53\nMuslim Jewellery Turkey🇹🇷\n5 Dec, 08:24\n5 Dec, 07:45\n5 Dec, 06:48\n2 Dec, 08:13\n29 Nov, 06:18\n29 Nov, 06:17\nTermiziy.uz 10 Dec, 04:15\n🌸 Ассалому алайкум ва роҳматуллоҳи ва барокатуҳ.\nсоғ-саломат тонгга етказган Роббимизга ҳамдлар бўлсин.\n🌤 Борлиқни тонг шуъласи ила ёритганидек,\n✨ҳаётимизни ҳам ҳидоят нури ила мунаввар айласин!\n🌷Аллоҳ Ўзи рози бўладиган амалларни бажаришга\n🤲 Кунингиз мароқли ўтсин.\n📿 Аллоҳни зикри тилимиздаю дилимизда бўлсин\n"Аллоҳим бизга ризқ қилиб зикрингни, бойлик этиб яқинлигингни насиб эт!"\n🍀💐 @Termiziy_uz 💐🍀\nКаналига уланиш учун⬇\nTermiziy.uz 9 Dec, 09:45\n#Намоз_сабоқлари: ҚАЗО НАМОЗЛАРИ (Аудио)\nМўмин-мусулмонлар намозларини доимо вақтида ўқиши лозим. Лекин бирор сабаб билан, масалан, ухлаб қолиб вақтини ўтказиб юборган намознинг қазосини ўқиши керак. Фарз ва витр намозлар вақтида ўқилмаса, уларнинг қазосини ўқиш лозим.\nНамозни вақтида ўқимаслик катта гуноҳдир. Шунинг учун қазо намози ўқилгач, Аллоҳ таолодан мағфират тилаш ва ҳар намозни ўз вақтида, қазо қилмай ўқишни насиб этишини сўраб дуо қилиш керак.\nНамозларни иложи борича ўз вақтида адо этишга ғайрат қилиш керак. Инсоннинг ўзига боғлиқ бўлмаган ҳолатлар бундан мустасно. Ана шу ҳолатлар сабаб намоз қазо бўлиб қолса, уларни адо этиш учун маълум бир вақт белгиланмаган. Аммо куннинг уч вақтида – кун чиқаётган, қуёш тиккага келган ва кун ботаётган вақтларда қазо намозларни ўқиб бўлмайди. Бу уч вақтдан бошқа исталган пайтда қазо намозларни ўқиш жоиз (“Баҳрур роиқ”).\nҚазо намозлар бир кунлик, яъни беш вақт намоз бўлса, вақт намози ва улар ўртасида тартибга риоя қилинади. Агар, қазо намозлар олти вақтдан кўпайиб кетса, тартибга риоя қилиш шарт эмас.\nКўп йил ўқилмаган намозларнинг қазосини ўташда тартиб шарт бўлмаса-да, тартибга риоя қилиш (яъни, олдин бомдод, кейин пешин сўнг асрни ўқиш) мустаҳабдир (“Фатовойи Ҳиндийя”).\nКўп намозлари қазо бўлган киши уларнинг ҳаммасини бир жойда, кетма-кет адо этмоқчи бўлса, битта азон айтиб, ҳар бирини бошлашдан олдин қомат айтиши мумкин, хоҳласа ҳам азон, ҳам қомат айтади (“Ҳидоя”). Аммо қазоларини алоҳида-алоҳида вақтлар ва жойларда адо этса, ҳар бир қазо намоз учун азон ва қомат айтиши шартдир (“Баҳрур роиқ”).\nСафарда ўқилмай қолган намоз ҳазарда (ватанда) ҳам қаср қилиб ўқилади. Ҳазарда ўқилмаган намознинг қазоси сафарда тўлиқ ўқилади.\nКўп йиллик намозларнинг қазосини ўқимоқчи бўлган одам намознинг ҳар бир ракатида Фотиҳа билан бирга замсура ўқийди (“Заҳирия”). Бунга сабаб агар Аллоҳ таоло ўша қазо намозларини бандадан кечиб юборган бўлса, ўтаган намозлари нафл бўлади. Нафл намозларнинг ҳар бир ракатига Фотиҳа ва замсура ўқиши шарт.\ndan repost: Din ishlari bo‘yicha qo‘mita\nФармонга мувофиқ, Ўзбекистон Республикаси Конституциянинг 93-моддаси 23-бандига асосан қилмишига чин кўнгилдан пушаймон бўлган ва тузалиш йўлига қатъий ўтган жазо муддатини ўтаётган 92 нафар фуқаро афв этилди.\n@dinqumita | religions.uz\nTermiziy.uz 9 Dec, 07:26\nИНСОННИНГ САОДАТИГА САБАБ БЎЛУВЧИ ОМИЛЛАР\n1.Солиҳ амал: "Эркакми ё аёлми - кимда - ким мўмин бўлган ҳолда бирон эзгу иш қилса, бас, Биз унга ёқимли ҳаёт бахш этурмиз" (Нахл сураси, 97-оят).\n2. Яхши аёл: "... Парвардигоро, хотинларимиздан ва зурриётларимиздан бизларга кўз қувончини бахш эт ва бизларни тавбадорларга пешво қил !" (Фурқон сураси, 74-оят).\n3. Кенг уй: Ҳамдис: "Эй Аллоҳ, мен учун ҳовлимни кенг қилгин".\n4. Ҳалол, покиза касб: Ҳадис: " Аллоҳ покдир, покизаларни севар".\n5. Чиройли хулқ ва инсонлар меҳрини қозониш: "Яна мени қаерда бўлсам баракотли қилди" (Марям сураси, 31-оят).\n6. Қарздан саломат ва нафақада тежамкор бўлиш:\n"Улар эҳсон қилганларида исроф ҳам, хасислик ҳам қилмаслар, (тутган йўллари) бунинг ўртасида-мўътадилдир" (Фурқон сураси, 67-оят).\n"(Бахиллик қилиб) кўлингизни бўйнингизга боғлаб ҳам олианг.(Исрофгарчилик қилиш билан) уни бутунлай ёйиб ҳам юборманг!" (Исро сураси, 29-оят).\nⓂanba ➥ @TERMIZIY_UZ✔\n☑Каналга аъзо бўлинг📲⤵\nНаманган Вилояти Норин тумани вакиллигининг расмий телеграм канали! Каналга уланиш: https://t.me/joinchat/AAAAAEUeW3FWQe2Jiubw1A Каналдан маълумот олинганда манба кўрсатиш шарт!\nTermiziy.uz 9 Dec, 07:24\n“Оғриқнинг давоси нима?” деб сўрашди. “Давоси – сабр” дедим.\n“Муваффақиятсизликнинг давоси нима?” деб сўрашди. “Давоси – ўша ишни такроран бажариб кўриш” дедим.\n“Ҳасаднинг давоси нима?” деб сўрашди. “Давоси – ўзини билмаганга олиш” дедим.\n“Фақирликнинг давоси нима?” деб сўрашди. “Давоси – қаноат” дедим.\n“Заифликнинг давоси нима?” деб сўрашди. “Давоси – иймон” дедим.\n“Ҳунукликнинг давоси нима?” деб сўрашди. “Давоси – гўзал ахлоқ” дедим.\n“Жоҳилликнинг давоси нима?” деб сўрашди. “Давоси – илм ўрганиш” дедим.\n“Аҳмоқликнинг давоси нима?” деб сўрашди. “Давоси – сукут сақлаш” дедим.\n“Душманликнинг давоси нима?” деб сўрашди. “Давоси – эҳсон, яхшилик қилиш” дедим.\n“Ёқтирмасликнинг давоси нима?” деб сўрашди. “Давоси – муҳаббат” дедим.\n“Оғриқ ва изтиробларнинг давоси нима?” деб сўрашди. “Давоси – табассум” дедим.\n“Мусибатнинг давоси нима?” деб сўрашди. “Давоси – истиғфор айтиш” дедим.\n“Нафснинг гуноҳ бўлган истакларининг давоси нима?” деб сўрашди. “Давоси – уни ўша истаклардан маҳрум этиш” дедим.\n“Чарчоқнинг давоси нима?” деб сўрашди. “Давоси – уйқу” дедим.\n“Юқоридаги саволлардаги ҳолатларнинг давоси нима?” деб сўрашди. “Давоси – “Эй Роббим!” деб дуога қўл очмоқдир” дедим.\nTermiziy.uz 9 Dec, 04:52\nЯнги тонг отди!\nТонгимиз мунаввар... Алҳамдулиллаҳ! Чунки биз Меҳрибон Роббнинг бандаларимиз!\nБарча эшиклар ёпилса ҳам, Аллоҳники мудом очиқдир!\nБарча сабаблар кесилса ҳам, Аллоҳнинг мадади мудом ҳозир!\nҚалблар қотиб қолса, Унинг раҳмати тушади!\nАссалому алайкум ва роҳматуллоҳи ва барокатуҳ!!!\nКунимиз хайрли ва офиятли бўлсин!\nTermiziy.uz 7 Dec, 22:14\nМАШИНА ЭШИКЛАРИГА ЎРНАТИЛГАН КАРНАЙЛАРДАН ҚУРЪОН ЭШИТИШ\nКейинги пайтларда ижтимоий тармоқларда номаълум кишининг машина эшикларига ўрнатилган, оёқлар ёнида турадиган карнайлардан Қуръони карим тиловатини эшитиб бўлмаслиги ҳақидаги фатвоси айланиб юрибди. Шу масалага ойдинлик киритиб берсангиз.\nяъни: “Албатта, амаллар ниятларга боғлиқдир...” (Муттафақун алайҳ, Умар разияллоҳу анҳудан ривоят қилинган). Фақат Қуръон ўқилаётганда уни тингламасдан бошқа ишлар билан машғул бўлинмаса бўлгани.\nБунинг устига динимизда Қуръонни фақат юқори томондан эшитинг, деган кўрсатма ҳам мавжуд эмас. Саволда зикр қилинган “фатво”да эса айтарли бирорта бирорта далил келтирилмаган. Ваҳоланки, узоқ йиллардан бери Каъбатуллоҳ масжиди ва бошқа масжидларнинг иккинчи қаватида туриб, пастда бўлган биринчи қаватдаги қироатни эшитилади. Уламолардан ҳеч ким ҳозиргача, қироат пасдан келяпти, деб буни инкор қилгани йўқ.\nTermiziy.uz 7 Dec, 20:56\nСалмон розиёллоҳу анҳу бемор бўлганларида у кишини Саъд ибн Аби Ваққос розиёллоҳу анҳу кўргани бордилар. Салмон йиғлаб турган эканлар. Саъд у кишини юпатиб дедилар:\n- Эй Абу Абдуллоҳ! Нега йиғлайсиз? Расулуллоҳ саллоллоҳу алайҳи ва саллам сиздан рози ҳолда оламдан ўтган бўлсалар?!\n- Аллоҳга қасамки, мен ўлимдан қўрқиб йиғлаётганим йўқ. Аммо Расулуллоҳ саллоллоҳу алайҳи ва саллам биздан аҳд олиб шундай деган эдилар:\n"Сиздан бировингизнинг дунёдаги насибаси йўловчининг зоду роҳиласи каби бўлсин".\nМенинг атрофимда эса шунча нарса.\nСаъд розиёллоҳу анҳу айтадилар:\n"Мен Салмоннинг атрофига назар солдим. Унинг хонасида фақатгина битта коса ва таҳорат қиладиган идиши бор эди.\nTermiziy.uz 7 Dec, 15:53\nTermiziy.uz 7 Dec, 14:54\nЭНДИ УМАР ЙЎҚ...\nМаълумки, аксар давлатлар қонунларига кўра, амалдорлар бизнес билан шуғулланишлари мумкин эмас. Шунинг учун уларнинг хотини, фарзанди ёки жияни компаниялар очади. Бирор иш учун тендер ўтказилса, улар ютади. Соғлом рақобат йўқ қилинади, монополия ташкил қилинади. Амалдор курсисидан кетгунича етти авлодига етадиган бойлик тўплаб олади.\nШунинг учун қайси давлатни қараманг, давлат раҳбарларининг фарзандлари, жиянлари ва бошқа қариндошлари шахсий бизнесига эга бўлади.\nБу аҳвол бизга ислом тарихидаги бир воқеани эслатади.\nХалифа Умар ибн Хаттоб розияллоҳу анҳу халқнинг аҳволини билиш учун бозорга бордилар. Қарасалар, бир туя бошқаларидан семизроқ экан.\n- Бу кимнинг туяси? - деб сўрадилар.\n- Ўғлингиз Абдуллоҳники, дейишди.\nУмар розияллоҳу анҳу қаттиқ дарғазаб бўлиб:\n- Тез олдимга келсин!!! - дедилар.\nАбдуллоҳ ибн Умар оталарининг олдига шошилинч етиб келди.\n- Бу сенинг туянгми?\n- Ҳа, ота. Мен уни ўз пулимга харид қилдим. Боқаман, сал катта бўлгач, бошқалар каби сотаман.\n- Одамлар туянгни кўрганда мўминлар амири (амирул мўминин) ўғлининг туясига сув беринглар, мўминлар амири ўғлининг туясига ем беринг, дейишади. Оқибатда туянг ҳамманикидан семиз, фойданг ҳамманикидан кўпроқ! Шундай эмасми?!\n- Балки, отажон - ҳаё билан жавоб берди Абдуллоҳ.\nУмар розияллоҳу анҳу ҳукм қилдилар:\n- Туянгни сот, бу ишингга қанча пул тиккан бўлсанг, ўшани олиб қол, фойданинг барчасини мусулмонлар байтул молига қўйиб қўй!\nЭнди Умарлар йўқ. Энди Умарларга муносиб уммат ҳам йўқ.\nЭнди сизу биз бормиз, холос. Аҳволимиз ўзингизга аён...\nАллоҳ бизларга нажот берсин!\n"Аҳмадали" Жоме масжиди ноиб имоми Маҳмудов Ҳусанхон Орифхон ўғли\nTermiziy.uz 7 Dec, 14:51\nTermiziy.uz 7 Dec, 12:41\n1. Бир куни у қирқ минг дирҳам садақа қилди(икки юз дирҳам закот нисоби бўлади).\n2. Сал ўтиб қирқ минг динор садақа қилди(бир динор битта тилла тангадир).\n3. Сал кейинроқ икки юз уқийя олтин садақа қилди (бир уқийя 119 гр).\n4. Ислом лашкарларига беш юзта от берди.\n5. Бошқа бир жангда бир ярим мингта улов берди.\n6. Ўлими яқин қолганида ҳисобсиз қул ва чўриларини озод қилди.\n7. Бадр иштирокчиларидан тирик қолганларга тўрт юз динордан васият қилди. Улар ҳаммаси олди. Улар сони ўшанда юзта эди.\n8. Мўминларнинг оналари бўлмиш Расулуллоҳ саллоллоҳу алайҳи ва салламнинг аёлларига жуда кўп мол берди. Оиша онамиз :"Аллоҳ уни "салсабил" суви ила сероб қилсин", деб дуо қилдилар.\n9. Меросхўрларига мингта туя, юзта от, уч мингта қўй, жуда кўп қуйма олтин қолди. Уларни болта билан бўлаклаган кишиларнинг қўллари қавариб кетди.\n10. Тўртта хотинига мероснинг саккиздан бири тегди. Уларни тақсимлаганда ҳар бир хотинга саксон мингдан тегди.\nБу киши ўнта жаннатий деб башорат қилинган саҳобалардан бири, Ҳазрати Умар шаҳид бўлганларидан сўнг халифаликка номзод олти саҳобадан бири, Расулуллоҳ саллоллоҳу алайҳи ва салламга бир намозда имом ўтиш бахтига мушарраф бўлган саҳоба АБДУРРАҲМОН ИБН АВФ розиёллоҳу анҳудир.\nБир куни масжидда шуларни гапириб турсам қавмдан бир киши буни ақлига сиғдира олмай:\n- Бунча нарсани қаердан олаяпдилар деб қолди.\n- Расулуллоҳ саллоллоҳу алайҳи ва саллам унинг молига барака сўраб дуо қилган эдилар. Ўшандан келаяпди бу моллар, дедим. Аллоҳ барча саҳобалардан рози бўлсин!\nTermiziy.uz 7 Dec, 08:45\nҚуръони карим ва унинг ахли фазилатлари ҳақида келган ҳадис ва ривоятлар:\nҚуръон ва унинг ахли:\n9. «Сизларнинг энг яхшиларингиз Қуръонни ўрганиб, уни ўргатганларингиздир».\nИзоҳ: Агар «Буларга кўра, муқрий (Қуръон ўргатувчи) оламнинг фозили бўлмиш фақиҳдан афзал экан-да», дейилса, биз айтамизки: «Йўқ, чунки бу ердаги мухотаб (тингловчилар) фақиҳ бўлганлардир. Улар тилида бўлгани учун Қуръон маъноларини шундоқ ҳам тушунганлар. Фиқҳ уларнинг қон-қонига сингиб кетган. Ким ўшалардек бўлса, улар\nжумласига киради. Аммо фақат қори ёки Қуръон ўқитувчи бўлиб, ўқиётган нарсасининг маъносидан ҳеч нарсани тушунмаса, бундай эмас.\n10. Абу Заррдан (розияллоҳу анху) ривоят қилинади:\n«Мен: “Ё Расулуллоҳ, менга насиҳат қилинг”, дедим. У зот: “Тақво қилгин. Чунки у барча ишларнинг бошидир”, дедилар. Мен: “Яна қўшимча қилинг”, дедим. У зот: “Қуръон тиловатини лозим тут. Чунки у ерда нур, осмонда сен учун захирадир”, дедилар».\n"Қуръон ёдлаш фазилатлари" китобидан\nTermiziy.uz 7 Dec, 06:58\nҚУРЪОН, ДУО, ИСТИҒФОР ВА БОШҚА ЗИКРЛАР\nРасулуллоҳ соллаллоҳу алайҳи васаллам бундай дедилар:\n- Эй Али! Азон ва такбир орасида дуо қил, чунки бу дуо қайтарилмайди.\nДуо қилаётганингда қўлларингни кўкрагинг баробарида оч. Қўлларингни бошинг устига (бошингдан юқорига - тарж.) кўтарма. Дуо қилаётганингда ўнг қўлингнинг ишора бармоғига қараб дуо қил.\nБошқа бировлар намоз ўқиётганида овоз чиқариб қироат қилма. Бундай қилиш уларнинг намозларига халақит беради.\nАллоҳ таолони тонг отмасдан, қуёш чиқмасдан ва қуёш ботмасдан олдин эслаган кишини Аллоҳ оташ билан азоблашдан ҳаё қилади.\nБомдод намозини адо қилганингдан сўнг, қуёш чиққунга қадар ўтир. Аллоҳ жалла жалалуҳу бир Ҳаж ва Умра ёки бир қул озод этиш ёхуд Аллоҳ йўлида бир динор садақа қилиш савобини беради.\nҲар кун йигирма беш марта "астағфируллоҳал азийм лий ва ливалиддаййа ва лижамийъил - муслимийна вал-муслимат, вал муминина вал муъминати, ал-аҳйаи минҳум вал амвоти" деган кишини, Аллоҳ таоло дўстлари қаторига ёзади.\nҲар куни: «Ла илаҳа иллаллоҳ қобла кулли аҳад, Ла илаҳа иллаллоҳ баъда кулли аҳад, Ла илаҳа иллаллоҳ йабқо роббуна ва йафна куллу аҳад» деган киши учун самодаги ҳар бир малак мағфират сўрайди.\nҚуёш чиқмасдан ва қуёш ботмасдан олдин юз марта такбир (Аллоҳу акбар) айтган кишига, Аллоҳ юз обиднинг ва Аллоҳ йўлида мужоҳада этган киши савобини беради. Ва менга ҳар куни ва ҳар кеча юз марта саловат айтганга шафоатим вожиб бўлади.\nКўп истиғфор айтиш тавба қилганлар учун қалъадир.\n“Пайғамбаримизнинг (с.а.в.) ҳазрати Алига (р.а.) насиҳатлари”. Имом Шаъроний\nTermiziy.uz 7 Dec, 06:57\n“Пайғамбаримизнинг (с.а.в.) ҳазрати Алига (р.а.) насиҳатлари”. Имом Шаъроний.\nTermiziy.uz 7 Dec, 06:53\ndan repost: Yorqinjon qori_official\nАбдулҳай Лакнавий раҳимаҳуллоҳ китобни ниҳоятда яхши кўрар, доимо китоб ўқир, вақтини зое қилмас экан.\nАбдулҳай Лакнавий раҳимаҳуллоҳнинг шогирди Ҳафизуллоҳ Бандавий айтади:\n"Устоз Абдулҳай Лакнавий раҳимаҳуллоҳнинг онаси вафот этди. Ўша куни кўп кишилар таъзияга келишди. Устознинг қўлида китоб бор эди. Уни китоб ўқиб турган ҳолида топишди ва таажжубланишди".\nШайх Абдулфаттоҳ Абу Ғудда раҳимаҳуллоҳнинг айтишича Абдулҳай Лакнавийнинг шахсий кутубхонаси энг ноёб босма ва қўлёзма китобларга бой бўлган экан. Абу Ғудда буни у зотнинг асарларидан ва қайси манбалардан фойдаланганидан билиш мумкинлигини айтади.\nАбдулҳай Лакнавийнинг набираси унинг қолган кутубхонасини университетга ҳадя қилади. Унда 1071 та араб тилидаги, 1870 та форс ва урду тилидаги босма ва қўлёзма китоблар бўлган.\nМаълумот учун айтишимиз мумкинки, Абдулҳай Лакнавий кўп китоб ёзиш бўйича рекордсменлардан. У зот 39 ёшида вафот этган. Бунгача 110 дан ортиқроқ китоб ёзган. Буни у зотнинг ёши билан солиштирсак ҳайратда қоламиз. У зотнинг асарлари бугунги кунда ҳам қўлма-қўл!\nАллоҳ у зотни ўз раҳматига олиб бизни ҳам унга яхшилик ила эргашмоғимизни насиб қилсин!\nTermiziy.uz 7 Dec, 04:13\nҲАЙРЛИ ТОНГ, АЗИЗЛАР!\nАллоҳим ризқингизни зиёда қилиб, кунингизни омадли ва даромадли қилсин.!\nҲар бир ютуғингизга, бахтли кунларингизга, ризқингиз ўзгалардан кўп бўлмасада бутунлигига, соғ-саломат эканингизга ҳамиша АЛҲАМДУЛИЛЛАҲ дейишни унутманг! ! !\n....Ҳаёт ажиб ва гўзал неъматдир..\n.... сиз раҳмат десангиз ~ ҳаёт сизга ҳам раҳмат айтади..\n.... сиз яхшиликни бошлайсиз ~ ҳаёт давом эттиради..\n.... дунёдаги энг гўзал неъмат сизнинг тириклигингиз ва гўзал қалбингиздир..\n.... сиз табассум қилсангиз ~ ҳаёт ҳам сизга кулиб боқади..\nШундай экан, атроф оламга ҳамиша табассум ила боқинг..\nКун барчамизга ҳайрли ва барокатли бўлсин.\nTermiziy.uz 6 Dec, 17:37\nШайх Али Тантовий роҳимаҳуллоҳ ёзган ажойиботлардан:\n– Бизни танимайдиганлар назарида оддий инсонлармиз.\n– Бизга ҳасад кўзи билан қарайдиганлар наздида мағрур кимсалармиз.\n– Бизга эътибор кўзи билан қарайдиганлар наздида ажойиб кимсалармиз.\n– Бизни севадиган кимсалар наздида ноёб хусусиятга эга кишилармиз.\n– Бизга нисбатан адовати бор кимсалар наздида ёвуз кимсалармиз.\n– Ҳар бир шахснинг ўзига хос нуқтаи назари бор. Бошқалар олдида кўринишингни яхшилашга уриниб, ўзингни чарчатиб қўйма. Аллоҳнинг сендан рози бўлиши кифоя қилади. Одамларнинг розилиги етиб бўлмас мақсаддир. Аллоҳнинг розилиги эса тарк этиб бўлмас мақсаддир. Тарк этиб бўлмас нарсани қўлга киритай десанг, етишиш мумкин бўлмаган нарсани ташла!\nTermiziy.uz 6 Dec, 13:09\nСОЛИҲА ҚИЗ ЁРИНГИЗ БЎЛСА!!!\nСолиҳа қиз ёрингиз бўлса!\nУйлар тўлар файзу зиёла,\nСўзлар сўзи бўлар ҳаёла.\nБеодоблик қилмас уялар,\nНомаҳрамга қилмайди назар,\nЁмонликдан қилади ҳазар.\nЯхшиликла амалин безар,\nФарзандларга тайёр муаллим,\nҚори қилар , ўргатади илм.\nБундан ортиқ ёрдам қилар ким?\nИшдан келинг , тайёр егулик,\nЗериксангиз сўзлар кулгулик.\nҲар амали раҳмат дегулик,\nИсроф қилмас , фикр қилади,\nЙўқда , борда шукр қилади.\nЯратганни зикр қилади,\nЯхши аёл ярим жаннатдир,\nОлтину зардан ҳам қимматдир.\nИкки дунё учун зийнатдир,\nБахтингиз , шундайни топсангиз,\nАрзир қанча "қалин" ёпсангиз.\nДўппини осмонга отсангиз,\nTermiziy.uz 6 Dec, 12:43\nЧапдаги киши Даниялик назарий физика даҳоларидан бири Нильс Бор. Физика бўйича 1922 йилда Нобель мукофоти совриндори. Лавҳ олдида турган киши унинг ўғли Оге Бор. У ҳам физика бўйича 1975 йилда Нобель мукофотини олган.\nУларга тақлид қилишга уринаётган болакай унинг набираси Томас Бор. У бугунги кунда Дания техника университети профессоридир. Илм ва унга бўлган муҳаббат тўхтамасдан кўчиб юрибди. У бобо, ўғил ва набиранинг ўртасини ажратмаяпди!\nСиз босган изни фарзандингиз босаяпдими? Ўзингиз етган жойга фарзандингиз етадими? Бунга кўзингиз етадими?\nАфсус! Бизда ундай эмас....


S7 асосчиларининг кизи авиакомпания директорлар кенгаши раиси лавозимини эгаллади – Дарё уз Янгиликлар\nГлавная / Иктисодиёт / S7 асосчиларининг кизи авиакомпания директорлар кенгаши раиси лавозимини эгаллади\n3 weeks ago\tИктисодиёт Comments Off on S7 асосчиларининг кизи авиакомпания директорлар кенгаши раиси лавозимини эгаллади 27 Показы\nРоссиянинг йириклиги буйича 2-ракамли авиакомпанияси S7 Airlines асосчилари Владислав ва Наталия Филеванинг кизи Татьяна Филева компания директорлар кенгаши раиси лавозимини эгаллади.\nБу хакда Татьяна Филеванинг узи Forbes нашрига берган интервьюсида маълум килган.\nТатьяна Филева 32 ёшда булиб, авиакомпанияда 12 йилдан бери фаолият юритиб келади. У интервьюда узи учун ота-онаси ташкил этган авиакомпанияда фаолият юритишдан бошка такдирни курмаганини айтган. “Агар сенда уз бизнесинг булса, нега бировга ишлашинг керак?”, деб айтган Филева.\nУнинг айтишича, у онаси Наталия Филева 2019 йилда авиахалокатда хаётдан куз юмгандан кейин S7 Airlines директорлар кенгаши раиси лавозимини эгаллаган. S7 Group компанияси директорлар кенгашининг собик раиси Наталия Филева 2019 йил 31 мартда Франкфурт-Майнда авиахалокатга учраганди.\n“Мен компанияда анча вакт ва етарлича ишлаганман, компания хозирги куринишга келишида менинг хиссам хам бор”, деб айтган Филева. Унинг айтишича, у S7 хамда операцион блок учун тулик жавоб беради ва “бизнес муваффакиятли юритилмокда”, шу сабабли у S7 Group’нинг катта вице-президенти ва S7 Airlines директорлар кенгаши раиси лавозимини эгаллашга “хакли равишда муносиб.”\nТатьяна Филеванинг таъкидлашича, онаси вафотидан кейин компаниянинг 100 фоиз акцияси унинг оиласи ихтиёрида колган.\nПред. Видео: Камашида фукаро ИИБ ходимига бензин сепиб, уни ёкиб юбормокчи булди\nСледующая Хоразм вилоятидаги баъзи худудлар Тупроккалъа тумани таркибига киритилади\nКарзи хасана – чиройли карз нима? Фото: Shutterstock Инсоният жамияти борки, унда одамлар узаро мулокотда …


Ёшларида бағрикенглик туйғусини шакллантириш хусусиятлари – .:: Xadicha.uz\nБағрикенглик тушунчаси илмий фаолият ва ижтимоий ҳаётнинг турли соҳалари, жумладан, сиёсат ва сиёсатшунослик, сотсиология, филология, илоҳиёт, ижтимоий аҳлоқ, қиёсий диншунослик каби соҳаларда кенг истифода этиладиган тушунчалардан бири ҳисобланади. Лотинча “толераре” яъни, сабр қилмоқ, чидамоқ маъноларини берадиган бу сўз, асосан бир инсоннинг бошқа инсон дунёқарашига тоқат қилишини билдиради. Бағрикенглик бу бошқа кишининг диний эътиқодига нисбатан оддий тоқатлилик кўрсатиш, унинг эътиқодига қарши курашмасликдир. Бағрикенлик – ҳаёт зарурати демакдир.\nДиний бағрикенглик деганда эса, муайян давлатда турли дин вакилларининг ўзаро аҳил яшаши тушунилади. Муқаддас динимизнинг муҳим омили ҳам бошқа дин вакиллари билан ўзаро низода бўлмаслик, уларнинг эътиқодларига нисбатан ҳурмат муносабатида бўлишликдир. Исломда диний бағрикенглик қоидаларига бевосита амал қилингалигига ҳозир ҳам гувоҳ бўлмоқдамиз. Миср, Иордания, Сурия, Эрон каби мамлакатлар фатҳ қилинганига деярли 14 аср бўлган бўлсада, туб аҳолиларининг аксарият қисми ҳали – ҳамон ўз динларига эътиқод қилмоқдалар. Ҳиндистон, Ливан каби давлатларда эса мусулмонлар кўп йиллар ҳукмронлик қилганларига қарамай, мусулмонлар аҳолининг оз қисмини ташкил этади.\nБағрикенглик ижтимоий – иқтисодий, сиёсий – ҳуқуқий, маънавий- маърифий жамиятнинг қарор топишида, фуқаролар ўртасида бир – бирини тушуниш, ҳурмат руҳи қарор топишига замин яратади.\n“Бағрикенглик бўлмаса, тинчлик бўлмайди, тинчликсиз эса тараққиёт ва демократия бўлмайди. ”\nБағрикенглик Тамойиллари Декларацияси\nДиёримизда азал- азалдан турли хил миллат ва дин эгалари яшаганликлари тўғрисида маълумотлар тарихдан маълум. Яҳудий, христиан, Ислом дини эгалари тинч ва тотув ясгаганлар. Ислом дини ўзининг илк даврларидаёқ бағрикенглик дини сифатида намоён бўлди.\nАллоҳ Таоло “Зумар” сурасида Иброҳим, Нуҳ, Мусо (а.с.) лар динини ҳам, Ислом динини ҳам яратувчиси ўзи эканлигини таъкидлаган ҳолда барчаларига “Динни барпо қилинглар, тафриқага туширманглар” дея хитоб қилган.\nИслом давлати ҳудудида яшашни хоҳлаган бошқа дин вакили шариатда “аҳли зимма” деб юритилади. Шу билан бир қаторда улар мусулмонлар билан тенг ҳуқуқга эга бўладилар. Бошқа мушриклар, яъни самовий китоб эгалари бўлмаганлар ҳақида Расулуллоҳ (с.а.в.): “Улардан аҳли китобга қилинган суннатни қилинглар. Фақат аёлларига уйланманг ва сўйишларини еманг,”- деганлар.\nИслом самовий динларни шунчаки ҳурмат қилиш билан кифояланмаган, балки, ўша дин аҳлларига чексиз ҳурматда бўлган. Уларнинг ҳақ – ҳуқуқларини қонун билан мустаҳкамлаб қўуган. Маданият ва анъаналарига эҳтиром билан қараган. Асрлар давомида бу қоидаларга амал қилиб яшаган мусулмонлар бир – бирларига ва ҳатто, ораларида яшайдиган аҳли зимма (мусулмонлар диёрида яшайдиган ўзга дин вакиллари) га ҳам яхшилик қилиб, бутун инсониятга ибрат бўлишди.\nРасулуллоҳ соллоллоҳу алайҳи ва салламдан ривоят қилинган ҳадисда эса: “Ким аҳли зиммага бирор заҳмат етказса, қиёмат куни мени ўзининг душмани сифатида кўради”, -дейилган . (Аҳмад ривояти)\nДиний бағрикенглик ҳамиша диний заминдаги адоватга қарши ўзига хос қалқон вазифасини ўтаган. У турли эътиқодларнинг бир замон ва маконда биргаликда мавжуд бўлишига, уларнинг эгалари орасидаги ҳамжиҳатлик шаклланишига замин яратган.\nЎтган асрнинг охирларида Ҳиндистон ва Покистон давлатлари орасида бўлиб ўтган ҳинд – мусулмонлар уруши туфайли ҳозирда ҳам бунинг баъзи асоратлари борлиги бунинг ёрқин далилидир.\nЁки ўзларини “Ислом давлати” деб атаган, аслида “ХХИ аср фитнаси” деб юритилаётган бир тўда пок динимизни булғаётган жангарилар томонидан амалга оширилаётган хунрезликлар Аллоҳ Таоло Ўзининг муқаддас каломида буюрган, Расулуллоҳ соллоллоҳу алайҳи васаллам ҳадисларида ўз ифодасини топган бағрикенгликнинҳг том маънода акси ҳисоблабнади.\nПрезидентимизнинг юқорида айтган ўгитларига асосланиб, бугунги ўсиб келаётган ёш авлодни бағрикенглик руҳида тарбиялашимиз мувофиқдир. Сабаби, келажак – ёшлар қўлида. Динни ривожлантириб, унинг барқарор келажагига манфаат қўшадиган ҳам, уни таҳқирлаб, нотўғри талқин этадиган ҳам ана шу ёшлардир.\nЁшларни диний бағрикенглик туйғуларига ҳамоҳанг тарзда тарбиялашнинг ҳам ўзига хос хусусиятлари мавжуд. Жумладан:\n– ёшлар онгига динлараро, миллатлараро тотувлик, диний хайрихоҳлик ва бағрикенглик жамият тараққиётидаги энг асосий омиллардан бири эканлигини сингдириш;\n– Республикамизда мавжуд динларнинг ўзаро муносабатлари ҳамкорлик, ҳамдўстлик ва тенг ҳуқуқлилик асосида амалгам оширилишини тушунтириш;\n– динлар таълимотлардаги бағрикенглик тамойилларини кўрсатиб бериш;\n– диннинг аҳлоқ ва қадриятлар мажмуйи эканлигини уқтириш;\n– ёшларга фан ва диннинг жамиятдаги вазифалари ва улар орасидаги ўзаро фарқли ҳамда муштарак жиҳатларни кўрсатиш;\n– диний бағрикенглик юксак инсоний фазилат эканлигини уқтириш;\n– диний муносабатларда ўзбекларга хос диний бағрикенглик илдизлари ҳақида таҳлилий маълумотлар бериш;\n– ўзбек халқи менталитетидаги дини бағрикенгликка хос хусусиятларни кенг ёритиб бериш;\n– динлараро, миллатлараро тотувлик, диний хайрихоҳлик ва бағрикенглик жамият тараққиётидаги омиллардан бири эканлигини англатиш;\n– истиқлол йилларида мамлакатимизда бағрикенглик сиёсатининг долзарб масала сифатида давлат сиёсати даражасига кўтарилиши ҳақидаги масалаларни ёшлар онгига сингдириш;\n– ёшларда диний ва дунёвий давлат, диний ва дунёвий билимлар зарурлиги, виждон эркинлиги масалаларида мунозарага кириша олиш малакасини шакллантириш ва бошқалар.\nЮқоридаги масалалар ёшлар таълим ва тарбиясига масъул бўлган шахслар – ота –оналар, маҳалла қўмитаси аъзолари, мактаб ва ўрта махсус ўқув юртларининг малакали педагог ва ходимлари зиммасига юклатилган вазифалардир. Ушбу меъёрларга риоя қилган ҳолда ёшларни диний ва дунёвий саводхон шахслар сифатида тарбиялаб, уларни охири залолатга етакловчи йўллардан огоҳ этиш- барчамизнинг Ватанимиз олдидаги муқаддас саналган бурчимиздир.\nўқитувчиси Акбарова Ҳавасхон\nslayd Акбарова Ҳавасхон\t2019-11-18


Бугун Путин Самарқандга ташриф буюради » Новости Узбекистана сегодня: nuz.uz\nНовости Узбекистана → Ўзбекистон → Бугун Путин Самарқандга ташриф буюради\n06-09-2016 09:37 0 1069 Рейтинг1 Чоп этиш\nБугун Путин Самарқандга ташриф буюради\nРоссия Президенти Ўзбекистон Президенти Ислом Каримовни хотирлаш учун Самарқандга ташриф буюради.\nБугун 6 сентябрь куни Россия Президенти Владимир Путин 2 сентябрда ҳаётдан кўз юмган Ўзбекистон Президенти Ислом Каримовни хотирлаш учун Самарқандга ташриф буюради.\nРИА Новости хабарига кўра, бу ҳақда Россия раҳбари душанба куни «Йигирматалик гуруҳи» саммитида иштирок этиш учун Хитойга ташрифи якунлари бўйича бўлиб ўтган учрашувда журналистларга маълум қилган.\n«Ўйлайманки, эртага видолашиш учун албатта бораман», — деди Владимир Путин.\nУ келгусида Россия ва Ўзбекистон муносабатлари ривожланишига умид билдираётганини ҳам таъкидлаб ўтди.\n«Умид қиламанки, Россия ва Ўзбекистон ўртасидаги икки томонлама муносабатларни қуриш режасидаги Ислом Каримов амалга оширган барча ишлар давом эттирилади ва келгусида янада ривожлантирилади. Ислом Абдуғаниевич Ўзбекистонни мустақил давлат сифатида оёққа туриши учун жуда кўп ишларни амалга оширди ва, ўйлайманки, унинг мамлакат учун қилганларини вақти келиб янада чуқурроқ тушуниб етамиз», — деди РФ Президенти.\n«Ўзбекистоннинг янги тарихидаги турли вазиятларни ҳар хил баҳолаш мумкин, аммо у мамлакатдаги барқарорликни сақлай олди, у босқичма-босқич тараққиётни сақлай билди. Янги одамлар келиб, келгусида нима қилишни ҳал этади. Жуда истардимки, улар ҳам мен айтиб ўтган барқарорликни сақлашнинг уддасидан чиқади. Ўзбекистон сингари мамлакат учун бу ўта муҳим, бу ўз-ўзини ҳимоя қилиш ва келгусида босқичма-босқич ривожланиш учун зарур», — қайд этиб ўтди Путин.


Уч давлат марказий банклари фоиз ставкаларини режадан ташқари оширди\nБугун Европанинг бирданига учта марказий банки – Англия, Швейцария ва Венгрия инфляцияга қарши кураш доирасида ўзларининг базавий қайта молиялаш ставкаларини режадан ташқари оширдилар.\nШвейцария Миллий банки 2007 йилдан бери биринчи марта ставкани ва дарҳол 0,5% га оширди : -0,75% дан -0,25% гача. Банк буни инфляция тарқалишини ушлаб туриш истаги билан изоҳлади ва яқин келажакда янги ставка ошиши мумкинлигини истисно қилмади.\nАнглия банки 0,25 фоиз ставкасини 1,25 фоизга оширишни эълон қилди. Бундан ташқари, бошқарув кенгашининг тўққиз аъзосидан учтаси ставкани янада юқорироқ - 0,5 фоизга, 1,5 фоизга оширишни хоҳлади.\nБанкнинг қайд этишича, инфляция аллақачон мамлакат иқтисодиётига босим ўтказмоқда – март ойида ЯИМ 0,1 фоизга, апрелда эса яна 0,3 фоизга пасайган. Бу мамлакатда қаттиқ коронавирус чекловлари кучга кирган 2020 йилнинг март-апрель ойларидан бери Британия ЯИМнинг биринчи қисқариши эди.\nВенгрия Миллий банки ставкани 0,5% га 7,25% га оширди, бу охирги уч ҳафта ичида иккинчи марта ўсишдир. Шундан сўнг, форинт курси еврога нисбатан тиклана бошлади - 0,5% га, сўнгги ҳафталарда эса у доимий равишда пасайиб кетди ва ўтган душанба куни 1 € учун 400 форинт учун рекорд даражага тушди.\nECB ва АҚШ Федерал резерв тизими молиявий бозорларни барқарорлаштириш ва инфляцияга қарши курашиш бўйича ўз чораларини кўрганидан бир кун ўтмасдан уч мамлакатда ставкаларнинг кўтарилиши содир бўлди. Бироқ Европа фонд бозорларининг марказий банкларнинг бугунги қадамларига муносабати салбий бўлиб чиқди – асосий индекслар 1,1-2,6 фоизга пасайди.\nReuters томонидан сўралган таҳлилчилар буни тартибга солувчиларнинг бугунги ҳаракатларидан ҳайратда қолган инвесторларнинг асабийлашиши, шунингдек, Fed'нинг кечаги ҳаракатлари инфляцияни жиловлашга ёрдам беришига ишончсизлик билан изоҳлади.\nКиритилди: 23:24 18.06.2022. Ўқилди: 4672 марта. Фикрлар сони: 4 та.\nШуям оширишми кимдан урганишни сурашмайдими пака-пок килиб ургатишмайдими бизнинг Центрбанкдагилар.\nЛекин 17 тидан 16 тига туширишди.\nКанча катта булса ставка, инфляция шунча кучли булаверади.\n-0.25 . kredit olsam bank manga foiz to'laydida shunda.\nБеларус парламентарийлари Россия билан яқиндан ҳамкорл...